ADARRAREN PUNTAN: ANACONDA, EZIN GEHIAGO KONDA\nANACONDA, EZIN GEHIAGO KONDA\nAgur betiko, larunbata gaueko sukarra, pistako errege-erreginak, eskuan kubata duten herriko Travoltak, erreserbatu ilunetako mito eta legendak, dantzaldi solteak eta lotuak, neska-taldearen koreografiak...\nAgur betiko, Saloon erako liskar orokorrak, bafle erraldoiak, konbinatu exotikoak: ‘Lugunba’, ‘Vaca Verde’, ‘Mosca’, ‘Cua-Cua’, ‘Destornillador’, ‘Torombolo’, ‘Semaforo’, ‘Cerebrito’, ‘Pantera Rosa’...\nAgur betiko, disc-jockey alaiak, txakur-aurpegiko ate-zaindariak, galtzerdi zuriei debekuak...\nAgur betiko neskentzako doako ostegunak, gabon eta erregeetako kotiloiak, bi saioko ekitaldiak...\nAgur eta ohore, izen handi horiei : ‘Garden’, ‘Galo’s’, ‘Cerebro’s’, ‘Aloha’, ‘Anaconda’, ‘Rivelino’s’, ‘People’s’, ‘Swan’s’, ‘Pumaniesca’, ‘El Volante’, ‘Zapa’, ‘Gwendoline’, ‘Delpho’s’, ‘Lau Bide’, ‘Ku’, ‘Trebol’, ‘Sokoa’, ‘Country’, ‘Young’s’, ‘Golden’, ‘Tiffany’s’, ‘La Perla’...\nAgur betiko, diskotekak, hirurogeiko hamarkadan antzinako ‘txitxarrilloak’ ordezkatu zituztenak, nolabaiteko ‘modernitate’ koloretsu eta zalapartatsu batean sartzeko ilusioa sorrarazten zigutenak. Agur, ligatzeko polikiroldegiak, bikote askoren sorlekua, gazte mordo baten lehenengo zirrien eszena, eta lehenengo desengainuena.\nAste honetan Barakaldoko Anaconda diskotekaren itxiera ezagutu dugu. Nire hirurogei urteko anaiak eta nire hogeita bi urteko alabak dibertitzeko gunea izan dute, garai ezberdinetan. Nik ere, sekula oso diskotekazale ez izan arren, izan banituen nire Anaconda-uneak. Garai batean Radio Juventud-ek bere ‘Pasajeros de la Felicidad’ saioa bertan antolatzen zuen, larunbata goizetan. Jose Antonio Cayónek aurkezten zituen saioak eta pixka bat ‘Komantxe lurraldean’ sentitzen nintzen arren, Iman, Los Mismos, Miguel Rios, Rumba Tres, Tony Landa, Max-B eta antzeko artistak zuzenean dohain ikusteko parada izan nuen. Geroago, Zarama taldearekin hasi ginenean, horietako zenbait ‘boitetan’ jotzeko aukera izan genuen. Kamerino zahar horien paretetan ohikoak ziren antzinako taldeen argazkiak, normalean eskaintzaren batekin sinaturik: «Para la discoteca Yoko Lenno’s, con cariño y simpatía de Tony Ronald». Argazki horixka horietan, ehunka talde ahaztutakoen irudiak biltzen ziren; beti oso dotore jantziak, beti irribarretsuak, agian ospe eta loriazko ametsez beterik. Horietako talde asko disko ziztrin bat grabatu gabe desagertu ziren eta haien aztarnak, banaka batzuen oroimenean dirau soilik bizirik.\nBitxia da gero. Askoren gaztaroan protagonismo itzela izan arren eta duda barik ekimen kultural egonkor baten sortzaileak baziren ere, gizarteak askotan, ez ditu begi onez ikusi eta gehiegitan mota guztietako susmo txarrak eta esamesak jaso izan behar dituzte. Inork ez du inoiz diskoteka batean pentsatu sari instituzional bat eskaintzeko orduan, eta bai, adibidez, lehergailu bat ipintzeko garaian (’ETA, deja alguna diskoteka’ abesten zuen Lehendakaris Muertos taldeak).\nBatzuk oraindik bizirik dirauten arren, badirudi diskoteken garaia, ezagutu dugun eran behintzat, amaitutzat hartu daitekeela.\nAgur betiko, ke eta kolore tximista artean dantza egiten zuen gazteria, afixa erraldoiak kaleetan, talde eta orkestra askoren ogibidea. Ispiluen bola betiko gelditu da. Agur eta ohore.\nEgilea: nineuk ordua: 04:16\nEtiketak: adarraren puntan, Anaconda, El Correo 2017/06/05, Roberto Moso


URRIAREN 21EAN BOZKATU, ETA OINEZERA | Aldizkaria\nIKASTOLA 200 > erreportajeak > URRIAREN 21EAN BOZKATU, ETA OINEZERA\nSan Fermin Ikastolak Bigarren Hezkuntza handitzeko beharra\nNafarroa Oinez antolatzeko ardura Zizur Txikiko San Fermin Ikastolari iritsi zaio berriro. San Fermin Ikastola ibilbide luzeko ikastola da, 1970ean sortua, eta gaur egun 950 familiek, 1.514 ikaslek, 98 irakaslek eta 38 zerbitzuetako profesionalek osatzen dute ikastolako komunitatea.\nBeraz, erreferentzia argia da Iruñerriko euskaldunentzat. Aurten Nafarroa Oinez urriaren 21ean da, EAEko hauteskundeen egunean, hain zuzen ere. Hortaz, egun horretan bozkatu eta gero Zizur Txikira joan beharko lukete lurralde horietako euskaltzaleek. Festaren helburu nagusia Bigarren Hezkuntza handitzea da. San Fermin ikastolak lau lerro zituen aspaldidanik HHn eta LHn, baina lau gela horiek hiru bilakatzen ziren Bigarren Hezkuntzan. 2002 urtetik aurrera ikasle kopurua, matrikulazioa, etengabe haundituz joan da. Azken urteotan 200 bat ikasle gehiago dituzte. Eta egoera honek leku arazoak ekarri ditu DBHn eta Batxilergoan.\nEuskalerria Irratiaren lana aitortzea\nAipatu helburuaz gain, aurtengo Nafarroa Oinezen bidez Euskalerria Irratiari euskararen hedapenean Iruñerrian aspalditik egiten ari den lana aitortu nahi dio San Fermin Ikastolak, eta bidenabar haren legalizazioa\nOinez Berdea eta Ekotxozna\nEkogunea izango da aurtengo Oinezen berrikuntza nagusietako bat, Oinez Berdearen barrenean. Txosna honek bi ezaugarri nagusi izanen ditu: produktu ekologikoak eta Euskal Herrikoak.\nGazteentzako alternatibak eta kontsumo erantzulea\nAurtengo Oinezak nobedade nabarmenak ditu gazteentzako guneetan. Alkoholaren kontsumoaz azkeneko urteetan egindako hausnarketaren ondorioz, prebentzio neurriez gainera, aurten aisialdi alternatibak eskaini nahi zaizkie Bigarren Hezkuntzako gazteei. Horientzako bi gune izango dira, 3. eta 4., eta ahalegin bereziak egin dira batez ere 3. gunean (11-15 urtekoentzat pentsatua). Esaterako, role-playing (gymkana) bat antolatu da, Los juegos del hambre trilogian oinarritua. Bigarren Hezkuntzako lehen zikloko gazteei zuzendutako jarduera da, DBHko 3.goek ere parte hartu ahal izatea aurreikusten bada ere. Asmoa da 30 bat talde osatzea, Nafarroako ikastola guztietakoak. Izena emateko epea urriaren 9an amaituko da. Informazio gehiago: oinez2012.jarduerak@sanferminikastola.net.


Azaleko arazoei tiraka, garbigailuko eta ontzi garbigailuko xaboi naturalak egiten ditu - Tolosaldea - Tolosaldeko ataria\nAzaleko arazoei tiraka, garbigailuko eta ontzi garbigailuko xaboi naturalak egiten ditu\nEneritz Maiz Etxarri 2019-12-16 10:03\nAmaia Garmendia orendaindarrak Altzoko Olentzerotan Jakin-Minez ekitaldien barruan, garbigailurako eta ontzi garbigailurako xaboia naturala egiten ikasteko tailerra eskainiko du, gaur, 19:00etan.\nDuela sei urte hasi zen gorputzerako xaboi naturalak egiten azaleko arazoak konpondu nahian. Harrez gero, ilerako ere xaboia egiten du, eta arropak osagai kimikoak dituzten produktuekin ez garbitzeko hautua egina du. Berak egiten duen xaboia naturalarekin egiten du garbigailurako xaboia, eta baita ontzi garbigailurakoa ere.\nGarbi du, osasuna zaintzeaz gain, ingurugiroarentzat ere hobea da: "Kostua txikia da, kutsatu ere askoz gutxiago egiten duzu, errekak ez dituzu kutsatzen, plastikozko ontziak ez dituzu erabiltzen, eta hondakin gutxiago sortzen duzu".


Wolf Hirschhorn Sindromea\nOngi etorri gure Web Gunera\nKurutziaga Ikastolako DBH2ko ikasleak gara eta kurtso honetan " Laguntasun Azoka " bat egiteko aukera dugu eta honela, benetako beharra duen norbaiti lagundu. Gure laguntza WOLF HIRSCHHORN sindromea duen mutiko batentzako izango da. Bere izena Inar da eta Euskal Herrian ezagutzen den kasu bakarra da. Klaseko kide batek berari buruz berba egin zigunean, argi euki genuen berari lagunduko geniola. Sindrome hau ez genuen ezagutzen eta suposatzen dugu, gure moduan, zuetariko askok ere ez duzuela ezagutuko. Gaixotasun arraro bat da eta kasu hauetan gertatzen den moduan, ikerketekin aurrera egiteko eta eguneroko beharrak direla eta laguntza handia behar dute. Esan bezala, guk maiatzean Azoka bat antolatuko dugu. Gure Ikastolan, jostailuak, liburuak, CD/DVDak eta kirolarekin erlazionatutako gailuak (patinak, bizikletak, skate-ak, raketak.....) eskatuko ditugu eta ondoren salgai jarri, lortzen ditugun etekinak Inarri emateko.\nMaterial hauen bilketa Ikastolan bertan egingo da. Astelehen eta astearteetan, idazkaritza aurrean egongo diren kutxetan utzi ahal izango dira ekarritakoak.\nAzokaren data eta beste hainbat gauzatso zehaztu barik ditugu oraindik baina gutxika gutxika joango gara guzti hauen berri ematen.\nWolf Hirschhorn sindromea (wolf hirschhorn.com orrialdetik hartutakoa)\nZER DIRA GAIXOTASUN ARRAROAK?\nHeriotza-arriskua ala ezintasun kronikoa eragiten duten eta oso maiztasun txikia duten gaixotasunak dira, eta horietako askok jatorri genetikoa du. Europako Batasunaren arabera, normalena da 10.000 biztanleko komunitate batean horrelako 5 kasu izatea.\nGaixotasun arraroak izendatzeko, beste termino batzuk ere erabiltzen dira; besteak beste, gaixotasun ez-arruntak eta gutxitan agertzen diren gaixotasunak. Multzo horretan, ezaugarri komun hauek dituzten gaixotasunak sartzen dira:\nMaiztasun txikia: Europako Batasunaren arabera, 5 kasu, besterik ez, 10.000 biztanleko komunitate batean.\nDiagnostikoa eta jarraipena egiteko zailtasun handia\nKasu gehienetan, jatorri ezezaguna\nArazo sozial ugariren sortzaile\nEpidemiologiari buruzko datu gutxi\nGaixotasun bakoitzaren gaixo-kopurua txikia denez, ikerkuntzarako zailtasunak\nGehienetan, ez dago tratamendu eraginkorrik\nEzaugarri horiek dituzten milaka gaixotasun badaude ere, gaixotasun bakoitzak beste berezitasun batzuk ere baditu, eta berezitasun horiek oso ezberdinak dira haien artean. Hala ere, denak elkarrekin aurkezten dira, bi helburu lortzeko: ikerkuntza bultzatzeko ahaleginak batzea eta gizartean guztienganako interesa piztea.\nSindrome hau duten pertsonek akats bat dute 4. kromosomaren beso laburrean.\nHauek dira Wolf-Hirschhornen sindromearen ezaugarri nagusiak:\nUmetan, ezaugarri kraniofazial bereziak: sudurraren zubi zabala kopetarantz ere luzatzen da (Greziako gerrarien kaskoaren antzera), mikrozefalia, kopeta garaia glabela irtenarekin, hipertelorismo okularra, epikantoa, bekain oso kakotuak, tarte txikia sudurraren eta ezpainen artean, mikrognatia eta belarri gaizki sortuak, zulo edo etiketekin.\nGaixotasun hau duten banako guztiek hazkuntzari eragiten dion urritasun bat dute jaio aurretik, eta, jaio ostean, hazkuntzaren atzerapena eta azpigarapena izaten dute, muskuluen hipotoniarekin batera.\nBanako guztiek dute adimen-garapenaren atzerapena edo adimen-urritasuna, maila batean edo bestean.\nUme gehienek (% 50-100) konbultsioak izaten dituzte.\nIkerketetan, ezaugarri hauek ere ikusi izan dira: eskeleto-arazoak (% 60-70), jaiotzatiko bihotzeko arazoak (~ % 50), entzumenaren galera (% 40tik gora), gernu-traktuaren malformazioak (% 25) eta egitura-arazoak burmuinean (% 33).\nGaur DBH-2B-ko ikasleak idazkaritzara jeitsi gara. Honekin batera, jendeak ekarri dituen jostailuak, liburuak, CD/DVD-ak, bestelakoak etab batu, sailkatu eta gure almazenetara eraman ditugu! MILAESKER EKARRITAKO GAUZEN GAITIK! AUPA INARTXU!\nZer ekarriko duzue inartxuri laguntzeko?\nBestelakoak (Bizikletak, patinak, raketak, etb) (13)\nGaltzareta Kalea, 13, 48200 Durango, Bizkaia\n946 20 08 22


Vitoria-Gasteizko Udalaren web-orria - Ingurugiro Gaietarako Ikastegia - Green Lab\nZer da Green Lab\nGreen Lab Gasteizeko Ingurugiro Gaietarako Ikastegiaren ekimen bat da. Laborategi esperimental honek hiriaren eta inguruko lurraldearen baitan lan egin nahi du, garapen iraunkorrarekin eta bizi kalitatearen hobekuntzarekin harremanetan dauden “eredugarri” diren estrategiak ikertuz eta sustatuz.\nIkerkuntza, formakuntza, enplegu eta hiritarrentzako ezagutzaren transferentzia programa anitzen sustapenaren bitartez lortu nahi da.\nErreferentziazko egoitza Olarizuko etxaldea da.\nGure lurraldean, ildo desberdinetan, estrategia berritzaileen ikerkuntzarako eta sustapenerako programa. 2017-2019 tartean, 2 urtetarako 7 beken programa egin zen gai desberdinen inguruko ikerketekin: paisaia, lurzorua, azpiegitura berdea, klima-aldaketa, nekazaritza ekologikoa eta ingurugiro sentsibilizazioa. 2019-2020 tartean, EAEko ikerketa zentroekin sortutako lankidetza hitzarmenen bidez,fitoerremediazioaren, lurzoruen osasunaren, hidrogeologiaren eta ingurumen DNAren alorretan bideratu ziren ikerketak. 2020-2001 tartean, berriz, luzatu egin dira fitoerremediazioan, lurzoruaren osasunean eta hidrogeologian egiten ari diren lanak, eta hitzarmen bat gehiago egin da BC3 erakundearekin gizakiaren eta naturaren arteko erlazio-balioak ikertzeko.\nLan eta gizarte txertatzerako programak. Udalaren Enplegu eta Garapen Ekonomiko Jasangarriaren Sailarekin lankidetzan sortuak, programa horiek sei hilabeteko edo urtebeteko iraupena izan ohi dute eta enplegatzeko aukera gutxi dituzten edo bazterketa arriskua duten pertsonekin egiten dira. Olarizuko etxaldea hartzen da lanerako eta prestakuntzarako zentro modura eta lan taldeak antolatzen dira langileekin eta langileburuekin, udalerri osoan hainbat lan egiteko. Bi koordinatzailek lan teknikoen garapena eta parte-hartzaile bakoitzaren gizarteratzea ikuskatzen dute. Programaren osagarri gisa hainbat prestaketa ekintza gauzatzen dira.\nGai desberdinetan hiritarrei joera berriak hurbiltzeko asmoz, Green Lab-eko ikerketa ildoekin harremanduriko formakuntza jarduerak dira. Iraupen desberdinetako hitzaldiak, tailerrak eta udako ikastaroak barnebiltzen dira.\nKontsultatu hemen hurrengo formakuntza jarduerak.\nGreen Lab-aren aktibitateekin edota landutako gaiekin zerikusia duten berriak zabaltzeko espazio interaktiboak, baita informazioaren transferentziarako eta Beken Programan ikertutako gaien inguruan sortutako ideien eztabaidarako erremintak.\n> Blogerako sarbidea\n> Facebook orrirako sarbidea(Beste leiho batean irekiko da)


Hainbat ahultasun Advantech WebAccess Node-n | BCSC - Zibersegurtasun Euskal Zentroa\nHainbat ahultasun Advantech WebAccess Node-n\nArgitalpen data: 2020/05/08\nWebAccess Node, honako bertsioak:\n8.4.4 eta lehenagokoak,\nNatnael Samson eta Z0mb1E ikertzaileek, Trend Micro-ko ZDIrekin lankidetzan, 8 ahultasunen berri eman diote CISAri, 3 larritasun kritikokoak, 3 altukoak eta 2 ertainekoak. Honako era hauetakoak dira: array baten aurkibidearen baliozkotze desegokia, bideetara kontrolatu gabeko sarbide erlatiboa (relative path traversal), SQL injekzioa, pilan (stack) oinarritutako bufferraren gainezkatzea, memoria dinamikoan (heap) bufferraren gainezkatzea, eta mugez kanpoko irakurketa.\n8.4.4.P0320844 edo 9.0.0.P0320900 bertsioetara eguneratzea ahultasun horiek konpontzeko.\nBaliozkotze oker erako ahultasun bat baliatuz, erasotzaile batek bereziki diseinatutako informazioa injekta lezake memorian, eta ondoren bertan exekutatu liteke. Ahultasun horretarako CVE-2020-12022 identifikatzailea erreserbatu da.\nRelative path traversal erako hainbat ahultasun baliatuz, autentifikatutako edo pribilegio maila baxuko erabiltzaile batek bereziki diseinatutako fitxategi bat erabil lezake fitxategiak ezabatu edo gainidazteko, aplikazioaren kontroletik kanpo. Ahultasun horietarako CVE-2020-12010 eta CVE-2020-12006 identifikatzaileak erreserbatu dira.\nSarrera ez dago ondo sanitizatuta, eta erasotzaile batek SQL komandoak injektatzea baimen dezake. Ahultasun horretarako CVE-2020-12014 identifikatzailea erreserbatu da.\nPilan (stack) nahiz memoria dinamikoan (heap) oinarritutako bufferraren gainezkatze erako hainbat ahultasun daude, erabiltzaileak emandako datuen luzeraren baliozkotze egoki baten faltak eraginda. Hori baliatuz urruneko kodea exekuta liteke. Ahultasun horietarako CVE-2020-12002 eta CVE-2020-10638 identifikatzaileak erreserbatu dira.\nMugez kanpoko irakurketa erako ahultasun bat baliatuz, baimendu gabeko datuetara sarbidea eskura liteke. Ahultasun horretarako CVE-2020-12018 identifikatzailea erreserbatu da.


Coprecik “Urteko Hornitzaile” saria jaso du Amicaren eskutik.\nCoprecik, parte hartu zuen, etxetresnen fabrikatzaile poloniarra den Amicak urtero antolatzen duen Hornitzaileen ekitaldian. Sari hauen bidez, Amicak errekonozitzen du bere hornitzaileen profesionaltasuna eta hauek egiten duten ekarpena Taldeko Estrategia Globala garatzeko.\nEkitaldian, Jacek Rutkowski Amicako lehendakariak hartu zuen parte eta saria eman zien Imanol Oleagari, Copreciko Gas Egosketa Europako zuzendariari, Jan Veselyri, Kooperatibaren ordezkariari eta Unai Escartini, Key Account Managerrari.\nHorretaz gain, ekitaldian egon ziren besteak beste, Tomasz Dudek, Amicako lehendakariordea eta Blazej Sroka, osagaien Erosketa Zuzendaria. Sari honek, urte hauetan zehar lehiakortasunean, bezeroaren zerbitzuan eta berrikuntzan egindako lana errekonozitzen du eta Coprecik bezeroarekiko orientazioan duen estrategia sendotzen du.


jue18ene20:00- 21:00Oscar JareñoKontzertua - Disko aurkezpena20:00 - 21:00 Sarean, Plaza Corazón de María 4, 48003 Bilbao BizkaiaEvent Type :Música\nOscar Jareño Sarean-era dator Valentziatik, MORINGA izeneko bere proiektu musikala aurkeztera. Gizona eta makina, herriak eta tradizioak egungo gizarte mediatikoan. Nola egokitzen dira gizakiak lanerako hainbeste gailu teknologiko erabiltzen dituen une\nOscar Jareño Sarean-era dator Valentziatik, MORINGA izeneko bere proiektu musikala aurkeztera.\nGizona eta makina, herriak eta tradizioak egungo gizarte mediatikoan. Nola egokitzen dira gizakiak lanerako hainbeste gailu teknologiko erabiltzen dituen une honetara, eta nola eragiten du bere harreman eta aisialdian\nOscar Jareñok bere kultura musikala osatzen duten soinu paisaia ezberdinen bidez bidaia musikal bat eskeintzen digu.\nMORINGA pertsona bakar batek gailu musikal ezberdinez baliaturik eskaintzen digun energiaz beteriko ikuskizun musikal bat da. Horrez gain, une intimo eta pertsonaletarako kabida ere egongo da. Bizi dugun mundu hau zein den eta berarekin nola harremantzen garen hausnartzera gonbidatzen gaitu.


Iturbideko kantoiko zatia falta da Zerkaosteta kaleko obrak bukatzeko - Arrasate - Goiena.eus\nIturbideko kantoiko zatia falta da Zerkaosteta kaleko obrak bukatzeko\nUbane Madera 2007-09-07 14:01\nEzustekorik ezean, irailaren amaieran bukatuko dituzte Zerkaosteta kaleko eta Ferixalekuko aparkalekuko obrak; Uriburukoak bukatuta daude\nZerkaosteta kaleko obrak nahiko aurreratuta doaz abuztuko oporraldiaren ostean. Dagoeneko zorua zolatuta dago, galtzada-harriekin, eta, obra nagusiari dagokionez, erremateak egitea besterik ez da falta. Hala jakinarazi du Izaro Agirrek, obretako udal teknikariak.\nHori bai, Iturbide egoitzaren ondoko kantoiko obrak egitea falta dela ere gaineratu du hark. Hain zuzen ere, Garibai kaletik Zerkaostetara igotzeko pasabidea egokitu egin behar dute; baita Iturbide egoitzaren sarrera ere. Hala, batetik, aldapa berria egingo dute, orain arte zegoena baino malda txikiagoa izango duena. Halaber, lehengoa baino luzeagoa ere izango da. Helburua da aldapa horrek irisgarritasun irizpideak betetzea. Eta bestetik, eskailera berriak ere ipiniko dituzte, orain arte zeudenak estuegiak ziren-eta.\nHain zuzen ere, udal teknikariak jakinarazi duenez, aurreikuspenen arabera, datorren astean ekarriko dute kantoirako pasabide berria. Behin hura ipinita, erremateak egin eta obrak bukatutzat emango dituzte.\nEta eguraldiak askorik oztopatzen ez badu, behintzat, irailean bukatuko dituzte, baita ere, Ferixalekuan egiten dabiltzan lanak.\nHain zuzen ere, Ferixalekuko jolastokian dagoen aparkalekurako irteera berria egiten dabil Udala. Izan ere, aparkalekuaren orain arteko irteera ez zen egokia, justu oinezkoen pasabidera ateratzen zelako. Gainera, autoen joan-etorriaren eraginez, irteera horretan zegoen espaloiaren egoera nahiko txarra zen.\nHori guztia kontuan hartuta, irteera berria egingo diote aparkalekuari. Orain arteko irteeratik metro batzuk urrutirago, Amaia antzokirantz. Eta horrekin batera, ate irristailu bat ipiniko dute, eskola orduetan itxita egongo dena, umeak babesteko. Eta eskola orduak bukatzen direnean, udaltzainak arduratuko dira hura zabaltzeaz.\nUztailean hasi zituzten obrak eta abuztuan etenda egon dira. Orain, hastear daude. Hain zuzen, gaztetxerantz ematen duen aparkaleku zatia inpermeabilizatzea falta da. Atea eta baranda, berriz, eskatuta dituztela jakinarazi dute.\nUriburuko berritze lanak\nEta obren errepasoarekin bukatzeko, Uriburu kalekoak uztailaren amaieran bukatu zituztela gogorarazi dute Udaletik. Beraz, harrezkero, Erguin auzoan autoen zirkulazioa normaltasunera bueltatu dela gaineratu dute.\n2006ko bukaeran hasi zituzten Uriburu kaleko 9 eta 29. atarien artean obrak egiten. Hain justu ere, kalearen zati horretako azpiegitura guztiak berritzen ibili dira harrezkero.


Ezin izango dituzu ezagutzen Adobe Illustrator aholkuak eta lasterbideak | Sormenak linean\nMelissa Perrotta | | Baliabideak, Tutoretzak\nBadakigu eraginkortasunez diseinatzeko beharrezkoa dela erabiltzen ditugun programa informatikoen ezagutza zabala izatea. Hala ere, gure burua programa batean aditu kontsideratzen dugun arren, beti egongo da ezagutzeko gauza berriak.\nHorrela bildu ditugu hainbat Abobe Illustrator trikimailuak eta lasterbideak softwareak proposatzen dituen artikuluetan dokumentatuta ez daudenak. Zure lan-fluxua errazten eta arintzen lagunduko dizutela espero dugu.\n1 Aldatu unitatearen ezarpena\n2 Pixelen aurrebista\n3 Erabili Symbol Spray testurak sortzeko\n4 Aukeratu azkar kolore bateko elementu guztiak\n5 Pertsonalizatu zure tresnak\n6 Atera etekinik handiena fitxa orriei\n7 Aldatu kolore profila azkar\nAldatu unitatearen ezarpena\nLaneko orriaren neurri ezarpenak alda ditzakezu horrela eginez egin klik eskuineko botoiarekin erregelan.\nArazo ohikoenetako bat da bektore irudiekin lan egitean gure lanaren definizioa optimoa dela uste dugula. Honen arazoa da JPG edo PNG formatura esportatzerakoan pixel irudiak lortzen ditugula eta beraz lanaren kalitatea gutxitu daiteke bektorialean lan egitean bistaratzen dugunarekin alderatuta.\nBeraz, irudiaren pixelaren aurrebista lortzeko klik egin dezakegu Cmd + Optn + Y\nErabili Symbol Spray testurak sortzeko\nZure diseinuetan ehundurak sor ditzakezu s erabilizsinboloen otoitza (Maius + S). Horretarako, lehenik eta behin nahi duzun testura marraztu behar duzu, ondoren sinboloen fitxa ireki eta sortu duzun testura hautatzen duzunean ikonoan klik egin behar duzu. "Sinbolo berria", zehaztu zure ehundura ezarpenak, ondoren hautatu "Sinbolo Spray" tresna eta erabili itzalpean edo testurizatu beharreko eremuetan.\nAukeratu azkar kolore bateko elementu guztiak\nTrikimailu hau funtsezkoa da kolore trinkoko elementuak, ikonoak edo markak diseinatzerakoan lan-fluxua errazteko. Horretarako, sakatu behar da makila magikoa (Y) eta jarri hautatu nahi dugun kolorearen gainean. Modu horretan, kolorearen arabera multzokatutako elementuak hautatuko ditugu aldatu talde osoa azkar. Erabil dezakegu tamaina, kolorea, kokapena, lerroen lodiera edo beste propietate batzuk aldatu nahi baditugu. Elementuak ezabatu nahi baditugu ere funtzionatzen du.\nPertsonalizatu zure tresnak\nEgiten duzun lan motaren arabera, behar dituzun tresnak eskura izatea aukera dezakezu. Zentzu horretan, egin dezakezu pertsonalizatu lan-eremua garatuko duzun jardueraren arabera. Illustrator-ek aurrez definitutako tresnak erakutsiko ditu diseinatzaile batek normalean lan egiten duen jarduera desberdinekin lotuta, baina zure espazioa ere diseinatu dezakezu eraginkortasuna lortzeko.\nHorretarako, botoian klik egitea besterik ez duzu "Oinarrizkoak" goiko eskuineko ertzean. Ondoren, hautatu "lan-eremu berria".\nAtera etekinik handiena fitxa orriei\nHainbat daudela lan-orriak (Maius + O) Illustrator-en gure bizitza errazten du. Hau da, oso erraz alda dezakegun proiektu bati alternatiba desberdinak proposatzen jakitea laguntzen digulako. Batez ere ikonoen diseinua egiten ari bagara, gordetzeko aukera ematen baitu esportatu orri hauetako bakoitza JPG edo PNG gisa.\nAldatu kolore profila azkar\nIa ezezaguna den beste lasterbide bat da, egin klik Maius + egin klik kolore eremuan zenbat aldiz behar duzu bilatzen ari zaren profilera.\nArtikuluaren bide osoa: Sormena linean » General » Tutoretzak » Agian ezagutzen ez dituzun Adobe Illustrator trikimailuak eta lasterbideak\nJose garcia esan zuen\nAlejandro Garcia Ahuntza\nErantzun Jose Garciari\nMarketinerako, web diseinurako eta markarako aurreikuspenak 2018rako


Gipuzkoako kostaldean, Urola Kosta eskualdekoan, dago kokatuta. Bi hondartza ditu Oriok, Kukuarri mendiaren magaldean dagoen Antilla hondartza, ezagunena, eta Oribarzar izeneko hondartza txikia.\nAzken urteetan arrantzale kopurua nabarmen jaitsi den arren, arrantzari lotutako herria da Orio, eta ibai ertzean ikus daitezke baporeak asteko edzoein egunetan. Mendi ibilaldiak egiteko gune zoragarria da eta Oria ibaian piragoa eta kanua jarduerak egitea ere ohikoa da.\nBi festa nagusi ospatzen dria herrian: ekainaren 29an Sanpedroak, eta abenduaren 5tik 8ra Sanikolasak.\nDone Jakue bidearen Interpretazio Zentroa (Webgunea) Leireorio erabiltzaileak\nDone Jakue Bideari buruz Orion dagoen interpretazio-zentroak informazio osatua eskaintzen du bide horren inguruan. Zentroak modulu elkarreragileak, ikus-entzunezko emanaldiak eta hainbat hezkuntza-material dauzka.\nErretzabal Txiki Landaetxea (Webgunea) ORTZAIKA erabiltzaileak\nOrio herritik 5 minutura dagoen Landaetxe honetan naturaz eta lasaitasunaz gozatzeko aukera duzu. Ezagutu ezazu!\nSorrera urtea: 1329\nBiztanleria kopurua: 5.270\nGPS koordenadak: 43°16′N 2°13′W\nHerriko festak: Sanikolasak. Abenduaren hasieran. San Pedroak. Ekainaren 29an\nBalearen bideak. Iñaki Iturainen erreportajea\nItsasadarra, Orioko altxorra\nOrio: Txalupa eliz atarian\nOrio, gazitik adina gozotik


SPC Heron entzungailuak aztertzen ditugu, AirPods-en aurkaria? | Gadgeten berriak\nApple-k AirPod-ak merkaturatu zituenetik, marka asko izan dira hari gabeko entzungailuak abiarazi dituztenak emaitza nahiko ezberdinekin. Hala ere, zerbait aitortzen bada SPC era guztietako teknologia demokratizatzeko gaitasunagatik da. Ezin liteke desberdina izan hari gabeko entzungailu egiazkoen kasuan, erabat independenteak eta haririk gabeko entzungailuen gama berri hau.\nEgon gurekin eta jakin zerk egiten dituen SPC entzungailu hauek hain bereziak.\n1 Diseinua eta materialak: fanfarrea eta funtzionala gabe\n2 Zama eta biltegiratze kutxa erakargarri izugarria da\n3 Uraren erresistentzia eta Bluetooth 5.0\nDiseinua eta materialak: fanfarrea eta funtzionala gabe\nGure begietan sartzen ez diren entzungailuekin kutxatik at aurkitzen gara, hala ere, ez dira oharkabean pasatzen ere. Zalantzarik gabe, antzeko marka duten beste marka orokor batzuek, hala nola Samsungek abiarazitako beste entzungailu batzuk gogorarazten dizkigute. Kaxa ireki bezain laster, nahiko "biguna" den plastiko bat aurkituko dugu. (eta, gainera, nahiko usainduna lehenengo egunetan) kolore beltz mate batekin, zalantzarik gabe asko lagunduko dutenak garbi mantentzeko eta batez ere etorkizuneko erresistentziari dagokionez, guztientzako eta guztientzako materiala da. Begiratu lehen aldiz Amazon esteka honetan.\nNeurriak: 42x58x35 cm.\n"Botoi" baten itxura dute eta belarrian guztiz sartzen dira. Belarrian sistema klasikoa dute, zuloan sartzen dena eta zigilatze sentsazio txikia sortzen duena. Bere aldetik kanpoko eremuak botoia izateaz gain, horiek konfiguratzen lagunduko digun argiztapen LEDa du. konektatu eta autonomia mailan nola gauden ere jakin. Stridencyrik gabeko LEDa eta begietarako nahiko atsegina, hemen SPC-k bere edukia erakutsi ahal izan du, publizitate aldarrikapen deigarria izan zitekeenean, erabiltzaileari arreta erakartzen ez duen lasaitasuna eskaini nahi izan dio nonahi.\nZama eta biltegiratze kutxa erakargarri izugarria da\nEntzungailu hauek bata bestearengandik independenteak dira eta nahiko txikiak dira eta ez dute inolako kablerik. Hori izugarria izan daiteke gordetzeko edo leku batetik bestera eramateko garaian, baliteke historia galeraren emaitza zorigaitzarekin amaitzea. SPC-k hori daki eta tamaina handia edo txikia eskaintzen ez duen kutxa zoragarri batekin konpondu du. Kutxa hau poltsikoan eskularru bat bezala egokitzen da. Ideia bat egiteko, AirPods-ena baino bi aldiz handiagoa da eta ia altuagoa da.\nKutxa hau plastiko leun eta mate batez egina dago, denborarekin erraz hondatuko ez dela ziurtatuko duena. Barruan sartuko ditugun entzungailuen tamaina eta forma bereko zirrikituak ditu eta automatikoki kargatzen jarraituko du gure elkarreraginaren beharrik gabe erakarriko dituzten pin txikien bidez, magnetizatuta baitaude. Jaregin besterik ez duzu egin behar, modu egokian kokatuko dira.\nKaxak alde batean goma txiki bat du ireki eta ixteko (gontzarik ez du) eta alboan microUSB ataka. Argi dago gontzarik ez izateak kostuak murrizten dituela, eta batzuentzat erosoagoa izan daitekeen arren, pentsatu behar dugu kautxu hori mozteak kasuaren narriadura handia suposatuko lukeela, nahiz eta bi piezak magnetizatuta dauden eta estu ixten diren. Ez dirudi epe luzera arazoa izango denik, nahiz eta bisagra bat aukeratu izan dudan, baina ... gehiago eska al dezakezu hain gutxirako? Kaxak LED adierazle bat ere badu, goiko aldean entzungailuen logotipoa duena.\nUraren erresistentzia eta Bluetooth 5.0\nEntzungailu horien hari gabeko gaitasunen kalitateari dagokionez, SPC-k ez du nahi izan nahi eta zuzenean aukeratu du teknologiarekin bateragarriak izan daitezen. Bluetooth 5.0, datuen transferentzia eta kalitate ona bermatzen duen merkatuan eskuragarri dagoen berriena, iPhone XS edo Samsung Galaxy S9 bezalako gama altuko gailuetan eskuragarri. Teorikoki, Blueototh-en bidez audio seinalearen hamar metroko autonomia eta bateriaren kontsumo ertaina emango liguke.\nBere aldetik, IPX5 erresistentzia duHorrek esan nahi du murgildu behar ez ditugun arren, ez dugula arazorik izango haiekin kirola egiteko, izerdia, zipriztinak eta, noski, hautsari aurre egingo diotelako. Ezin zituzten ezaugarri horien entzungailuetan falta.\nSPC-k Heron musika etengabe erreproduzitzeko 3 ordu jasateko gai dela ziurtatzen du, nahiz eta hori argi eta garbi seinalearen kalitatea eta erabiltzen dugun bolumenaren araberakoa izango den. Bere aldetik, kutxak entzungailuen beste lau karga gehiago eskaini ahalko lituzke, beraz 12 autonomia ordu inguru izan beharko genituzke. Gure probetan, ohi bezala, errendimendua lortzea lortu dugu bederatzi eta hamar ordu arteko autonomia barne. Audioaren kalitatea ona da, apaindura gehiegirik gabe, izan duen zarata kentzeko pasibo handia aprobetxatzen baitu eta baxua indartzen du.\nErabiltzeko erraztasuna: normalean gertatzen ez den bezala, funtzionatzea bi botoiak sakatzeak Bluetooth bidez konektatzea bezain erraza da aurrera ateratzeko.\nKutxan konektatzen ditugunean soinua uzten dute, baina ez belarritik kentzen ditugunean.\nPosible da deiak hartu eta hitz egitea dauzkagun bitartean, esku libreak dituzte.\nKutxa erosoa eta eramateko erraza da, batez ere erresistentea.\nBatzuetan deserosoak dira\nAurikularrak kutxan sartzea\nPuntu negatiboena entzungailu hauetan aurkitu dudana da, hain zuzen ere, positiboa izan daitekeen zerbait. Hasieran belarrian sartzen den audioaren ezeztapen pasiboa zoragarria da, baina mingarria egiten du zenbait erabiltzailek oso erabilera luzearekin. Bere aldetik, kutxak gontzazko banda bat izateak bisagraren ordez kezkatzen nau epe luzera. Oso ondo ulertzen ez dudan beste alderdi bat da microUSB USB-C estandarraren ezagupenaren erdian kargatzeko mekanismo gisa erabiltzen jarraitzen dela.\nAldakortasuna eta eramangarritasuna\nBere aldetik, prezioaz gain puntu positiboa, (89,90 euro balio dute LOTURA HAU)Izan ere, beste produktu garestiago batzuen alternatiba erreala eta funtzionala dira, ia ezer utzi gabe. Audioa indartsua eta argia da. Audio pasiboa bertan behera uztea gustuko dutenentzat aproposak dira, kanpoko ia guztia ahalegin handirik gabe intsonorizatzen baitute. Haririk gabeko karga kaxa sendoa izateak bereizten ditu eta gainerakoetatik nahiko.\nErrealitatea hori da Zaila egiten zait zure erosketa ez gomendatzea Android edo iOS gailu bat baduzu eta ez zaude prest markek entzungailu lehiakorrak eskatzen dituzten ia 200 euroak ordaintzeko. Argi dago belarriko entzungailuek ez dutela audioaren kalitate basatia eskaintzen, baina Nork eskaintzen du erosotasun handiagoa, autonomia eta eramangarritasuna gutxiagorako?\nSPC Heron - AirPods-en alternatiba\nArtikuluaren bide osoa: Gadgeten berriak » General » SPC Heron entzungailuak aztertzen ditugu, AirPods-en aurkaria?\nNola egin nire ordenagailua azkarrago joan dadin


Hizkuntza ohituren aldaketan pausu bat gehiago eman nahi du Lautadako Euskararen Komunitateak | Lautada\nHizkuntza ohituren aldaketan pausu bat gehiago eman nahi du Lautadako Euskararen Komunitateak\nLautadako Euskararen Komunitateak, Dulantzin egindako asanbladan, 36 entitatetako arduradun eta 58 herritako ordezkari bildu zituen azaroaren 28an. Lautadako eragile sozialek hurrengo bi urtetarako erabakiak hartu zituzten Komunitatearen 2.asanbladan. 2017an eratu zen Lautadako Komunitatea eta, hizkuntza ohiturak aldatzeko helburu, Euskaraldiak artikulatu ditu eragile sozial hauek helburua gauzatzeko.\nEgindako asanbladan hurrengo bi urtetarako lan ildoak aurkeztu eta onartu zituzten. Bi urterako proposamena lantzean kontutan hartu dira ondorengoak: Euskaraldiak Lautadan utzitako emaitzak eta ondorioak, Lautadako eragileen artean egindako hausnarketa-prozesuaren emaitzak, Euskal Herri mailan Kontseiluak aurkeztutako Hizkuntzen Eskubideak bermatzeko Protokoloaren Udal Garapena eta Eusko Jaurlaritzak aurkeztutako Euskararen Dekretoa.\nAsanbladak berretsi zuen 2017an hartutako erabakia, hau da, hizkuntza ohiturak aldatzea dela Lautadako Euskararen Komunitatearen helburua. Baina pausu bat gehiago eman nahi du, eta horretarako bi lan ildo proposatzen ditu hurrengo bi urtetarako, ondorengoak:\n-Eguneroko harremanetan, talde egituratuetan eta informaletan, hizkuntza ohiturak aldatzeko eraginkorrak diren eta ikertuta dauden 3 metodologia erabiltzea: eusle metodologoia, ahobizi-belarriprest metodologia eta ulerrizketa metodologia; Euskaraldiari begira eta Euskaraldiatik kanpo. Hiru metodologia hauek Lautadako gizartearen eremu ezberdinetara egokitzeko aukera emango dute: eremu geografikoa, eremu formala (kolektiboak, establezimenduak, lantegiak…) eta eremu afektiboa. Beraz, mikro mailan aldaketa probokatzea da helburu: herri maila, entitateak eta bikoteak, familiak eta kuadrillak. Eremu bakoitzean erantzukizuna duten entitateak eta arduradunak hizkuntza ohitura aldaketan bidean ipintzeko garai da.\n–Meso mailan eragitea, hau da, Lautadako 8 udaletan eragitea. Elkarlanean, betebeharreko legedia bete dezaten eta hizkuntza eskubideak berma ditzaten. Udalerri batean udala da ahalmenik handiena duen entitatea, etengabe eragiten digu eguneroko bizitzan, beraz, oso eraginkorra da hizkuntza erabileran. Era berean, eredu izan behar da bere inguruko entitateentzat. Hizkuntzen Eskubideak bermatzeko Protokoloaren Udal Garapena eta Euskararen Dekretua baliatuta neurri sorta bat proposatuko diegu Lautadako 8 udalei eta Kuadrillari. Zortzi udalen arteko konbergentzia prozesu baten ondoren Lautadako Euskaren Mahaia eratzea da helburua, Lautadako 9 instituzio publikoen ordezkari politikoek eta eragile sozialek hizkuntza politika adostu bat diseinatu ahal izateko.\nFuntzionamendu instituzionala eta soziala egokitu behar dugu, eraginkortasuna lortzeko. Erantzukizuna eta interes-talde guztiak batera elkarrekin diagnosia eta egitekoen plangintza egin beharko dugu. Ondoren eragile bakoitzak beteko du bere funtzioa, eta berriro elkarrekin egingo genuke jarraipena eta ebaluazioa. Modu horretan lortzen da interes handien aurrean joko-zelai bateratu bat eta erantzun komunitarioak ahalbidetzea.


HIRU KORTXEA - Zenbait albiste, nobedade, Entropia taldeari elkarrizketa luzea (+akustikoa) eta Arida taldea gutizia gisa. - Arrosa\nPublished On 19 urria, 2018 | By hirukortxea | Hiru Kortxea\nMusikazale! Aste honetako irratsaioa ere bete betea dator, Gasteizko 7 tabernako Pollo konpletoa 😋 bezala. Asteko albiste musikalak errepasatu ditugu. Zenbait nobedade entzun ditugu, tartean Serrullaren disko berria, edota Izaki Gardenak zein Eskean Kristö taldeen aurrerapen kantuak. Gainera, Mice taldeak Feministon Herriari jarrio dion “Bizi Arnas” abestiaz ere gozatu dugu, zein ederra! Eta elkarrizketaren atalean, Entropia talde gasteiztarrarekin mintzatu gara, luze eta zabal, “Invisible” diskotik pare bat abestiren moldaketa akustikoaz gozatzearekin batera. Amaitzekio, gutizia gisa, Árida bikote madrildarra ezagutu dugu.\n3k3KortxeaAridaCosmic TentaclesEntropiaEskean KristöGasteizHiru Kortxea;Invisibleizaki gardenakMICE


10 trikimailu hobeto antolatzeko eta dirua aurrezteko! | Consumer\n10 trikimailu hobeto antolatzeko eta dirua aurrezteko!\nHildako arratoiak aprobetxatzea, erosketa eraginkorraren zerrenda bat egitea edo denbora-lapurrak ez betetzea, behar ez diren dei gisa, antolatzeko eta dirurik ez galtzeko\narabera: Asteazkena, 2016ko irailaren 14a\nSukaldeko tenporizadore batek denbora hobeto kudeatzen lagun dezake. Nola? Artikulu honetan azaltzen den Pomodoro metodoari jarraituz. Gainera, erosketak egitera joateko zerrendak antolatzen edo hildako arratoiak aprobetxatzen ere laguntzen du. Borondate indarrarekin – eta trikimailu batzuekin – erraza da hobeto antolatzea, denborarik eta dirurik ez galtzeko! Ondoren zehazten diren beste estrategia batzuen artean, komenigarria da beharrezkoak ez diren deiak kentzea, sare sozialen edo posta elektronikoaren etengabeko azterketa egitea, telebista aurrean orduak ematea edo WhatsApp mezuei automatikoki eta premiaz erantzutea.\nBatzuetan ez da aurrezten, ez baitago denborarik eskaintzen konparaketa egiteko, ez delako aldez aurretik gordetzen edo ez delako erabiltzen jada erabiltzen ez den zerbitzu batean baja emateko. Denbora gaizki kudeatzeak, estresa eta antzeko kostu psikologikoak izateaz gain, dirua galtzen du.\nDirua eta denbora txanpon beraren bi aldeak dira, Patricia Córdoba, Tuspsikologia.com kabineteko psikologoa, adierazten duen bezala. Hau da, denbora edo dirua denboraren arabera alda daiteke. Denboraren ardatzean baliabideak optimizatzen badira, diruari eragiten dio. Denboraren plangintza eta kudeaketa hobetzen bada, negozio bat hobeto errentagarri bihur daiteke, aparteko diru-sarrerak lortu edo norberaren eta familiaren bizitza ordu gehiago lortu. Nola egin?\n1. Zeregin bakar batean zentratzea\nEz dago uste baino denbora gehiago galtzerik, uste faltsua baitu multiatazak (aldi berean gauza bat baino gehiago egitea) denbora aprobetxatzea dela, benetan alferrik gastatzen denean. Beste aldera ere ez da joan behar, perfekzionistak ere denbora alferrik galtzea baita. Gauza bakar batean fokatzea da kontua, baina xehetasun guztietan gehiegi gelditu gabe. Hala, lana amaitzeko behar den denbora nabarmen murriztuko da, eta gehiago izango da gainerakoarentzat.\n2. Erosketa-zerrenda egitea\nEta zereginen zerrenda, maletan eraman beharrekoa… Zerrendak egiteak denbora irabaztea eta dirua irabaztea dakar! Gogamena gehiegi ez kargatzeko laguntza, gauza gehiegi gogoratzen saiatuz. Ongi pentsatutako erosketa-zerrenda bat egiteak asko lagundu dezake, oso ohikoa baita zerbait ahaztea eta erosketak bikoiztean dirua galtzea. Maletei dagokienez, barruko arropa edo hortzetako pasta sartzea ahazten bazaizu, berriz erosi beharko dituzu.\nGainera, egun jakin batean egin behar dira errezeta eta erosketa guztiak, aste osorako, eta aste bateko edo biko menuak pentsatu behar dira, erosketak egitean erabiliko dena bakarrik erosteko, alferrikako gasturik egin gabe.\n3. Hildako arratoiak aprobetxatzea\nIlaretan, medikuaren hitzorduen zain, lanera joateko bidean eta abarretan zerbait ekoiztearen balioa berrikusita. denbora eta diru asko aurrez daiteke. Gaizki gastatuko litzatekeen denbora hori, gero, irabazitako ordu bihur daiteke, gero klase partikular bat emateko eta dirua lortzeko, kontuak eta ordainagiriak berrikusteko, alferrikako zerbitzuetan baja emateko, etab.\n4. Ezabatu denbora-lapurrak\nNahiz eta ez dirudien, egunean denbora asko galtzen da, beharrezkoak ez diren orriak eta aplikazioak irekiz. Teknologiatik deskonektatzen jakin behar da, eta ordu jakin batzuk zehaztu behar dira, mugikorra ikusteko, mezuei erantzuteko edo sare sozialetara konektatzeko.\n5. Zailtasun-mailen arabera lan egitea\nLan bat egin behar denean, gomendagarria da zailtasun ertaineko zereginetik hastea (hasieran, errendimendu maximora iristeko “berotze-fasea” behar da), gero lan konplexuenarekin jarraitzea eta beti jarduera errazenekin amaitzea.\n6. Tomatearekin antolatu? Pomodoro metodoa\nPómodoro da munduan denbora gehien ematen duen denbora administratzeko tekniketako bat. Egunez ahalik eta zeregin gehien egiteko aukera ematen du, denbora galdu gabe eta hainbat atsedenaldi hartuz. Prozesua sinplea da: 25 minutuz (pomodoro batek edo tomate formako tenporizadore batek irauten duena), arretarik gabe lan egin behar da.\nIrudia: Open Clipal-Vectors\nHori eta beste zenbait metodo, hala nola Gtd (Getting Things Done), baliabide eraginkorrak eta edonoren eskura daude. Dena den, ezertarako balio ez duen teknikarik onena da martxan jartzeko behar besteko motibaziorik ez izatea. “Boikot-sinesmen nagusia, alde horretatik, “egingo nuke, baina ez dut denbora hori nola egiten dudan hobeto ikusteko”, dio Cordobak. Antolatzen eta planifikatzen ikasteko eguneroko minutu batzuk emateko gai ez bada pertsona, orduan ez da inolako teknikarik izango.\n7. Time boxing-a\nOso probetxugarria da, halaber, denbora-tarteak (25-60 minutu) hobeto antolatzea, zeregin bat modu intentsiboan egiteko. Adibidez: jaten badugu, ez diegu dei egiten; aurrekontu bat prestatzen badugu, ez dugu mezu bat idatziko aldi berean, etab.\n8. Denbora antolatzea bioerritmoaren arabera\nDenbora berdina da denontzat; dena aldatzen da, eta asko da horren pertzepzioa eta aprobetxamendua. Hala ere, komeni da jakitea errendimendua zein ordu-tartetan den optimoa, bioerritmo pertsonalaren arabera (goizeko bittinoa edo arratsaldekoa). Behin ezagutu ondoren, kontzentrazio eta arreta handieneko orduetan lan zailenak egin behar dira.\n9. Eskuordetzea eta lehentasuna ematea\nAhalik eta denbora gehiena inbertitu behar da, batez ere, zeregin horretarako eskumena duen zereginetan, eta beste batzuei eskuordetu behar zaie. Eta xehetasun guzti-guztiak ez kontrolatzea!\nGainera, kontuan izan behar da dena ez dela presazkoa, eta dena ez dela garrantzitsua. Aparteko denbora behar izanez gero, oso gomendagarria da hiru egunetik zazpi egunera itxaron dezaketen jardueren zerrenda egitea, ondorio handirik gabe.\n10. Deskonektatu egin behar da\nDeskonektatzea da hemen eta orain harekin zerikusirik ez duen guztiarekin komunikazioa borondatez etetea, praktika osasungarri eta produktiboa baino, funtsezkoa denbora optimizatzeko. Lau orduz, gogamena iraganeko kezka izatetik etorkizuneko kezka izatera pasatzen bada, pentsamendu ez-produktiboak kateatuz, benetan utzi egingo da lau ordu horiek urak ihes egiten duela hustubidetik.\naurrezki denbora organizar-eu\nEtxean egindako mozorroak: originalak eta oso merkeak!


11:24:57, Atalak: aritzkeriak, 47 hitz\nLEHENENGO ARGAZKIA: 2x1. Nafar Gobernuko Presidente eta bere buruaren bizkarzain aldi berean.\nBIGARREN ARGAZKIA: (NO coment) Diario de Noticias-ekoen argazki oina: "Esteríbar estrena nuevo polideportivo en Zubiri. En la imagen, Miguel Sanz muestra sus dotes como pelotari en uno de los frontones inaugurados ayer".\n4 erantzun\t• (0) Trackback\n00:56:47, Atalak: aritzkeriak, 122 hitz\nPatxi gutako bakoitzak egiten ahal dituen iraultza txikien gainean aritu da bere azken mezuan. Uste dut hausnarketarako mezu egokia izaten ahal dela. Epaiketetan errugabetasun-presuntzioarekin gertatzen omen den gisan, herri honetan denok gara iraultzaile (gora "Euskadi" sozialista, goraaaaa...), gure ekintzek kontrakoa erakusten duten arte. Adibide bat beheko argazkian (berria 2005-02-05). Iazko Gazte Topagunekoa. Euskal gazte ezkerzaleak biltzen diren jaialdi erraldoi horretakoa. Niri ezkerreko neskak eskuan daraman poltsa gorriak deitu dit arreta (triangelu berde susmagarriak, hain zuzen).\nEz dut demagogoa izan nahi, eta ziur naiz Topagunean gazte ezkerzale kontsekuente askok hartzen duela parte. Hala ere, argazkia errealitatearen isla denik inork ez dit ukatuko!\nPako Aristik dioen moduan,...\nHau da Euskal Herria:\nmunduko herririk iraultzaileena.\nNik nire burua aipatutzat jo dut. Zuek?\n2 erantzun\t• (0) Trackback\n23:52:21, Atalak: bertsoak, 6 hitz\nBertsotarako gaia (7)\nIspilu aurrean zaude. Zer ikusten duzu?\n3 erantzun\t• (0) Trackback\n12:59:05, Atalak: dantza, 198 hitz\nDantza eta sexua\nEz dakit Euskal herriko gainontzeko txokoetan, baina Iruñean dantzarioi sexuzale fama jartzen digute zenbaitzuk (egia esan, dantzari ala ez dantzari, zein ez da sexuzale?) (eta ez dut uste gure jarduna fama hori hartzerainoko gisakoa denik). Dantza taldeak ligatzeko "tapadera" bat baino ez omen dira batzuendako (kasu batzuetan ez zaie arrazoirik falta, dena den). Aspaldiko kontua omen. Ni baino zaharragoa den lankide ohi batek trufa egiten zidan maiz, bere garaiko dantzariei esaten ziena gogoratuz: "Hola, somos los dantzaris ¿Dónde están las putas?". Garaiak aldatu dira eta garaiekin batera, baita dantzarion ustezko ohitura horiek ere bai. Neurri batean. Uste dut.\nDantza jendearekin harremanetan hasteko modu bikaina iruditzen zait niri. Horrela zen lehen (herriko plazako erromerian) eta horrela da orain (dantza taldeetan). Alta, salbuespenak ere badaude. Karlos Sachez Ekiza txistulari eta musikologoaren testu honek frogatzen duenez:\n"Ya hacia 1754 el padre Larramendi (1882: 240) refería el caso de una localidad vasca donde el fervor eclesiástico había hecho desaparecer los bailes, y al cabo de un año se habían producido tantos nacimientos ilegítimos que se hizo preciso como remedio volver a ellos".\nSasi-jakintsu horiek diotenaren kontra, dantzatzeak (bertikalki) sexu harremanei kalte galanta egiten dien seinale argia!\n00:17:06, Atalak: aritzkeriak, 233 hitz\nAberria vs Herria\nETB1ean Kronikak izeneko dokumental bat ematen ari dira. Euskal Herriko historiari buruzkoa omen. Osasunaren gola nonbaiten ikusteko esperantzaz piztu dut telebista eta katetik-katerako karrikadantzan hoixe topatu dut. Orreagako guduari eta Erroldani buruz ari ziren. Garaipen handia izan zen hura euskaldunondako, dokumentalak zioenez. Euskaldunondako... eta pentsatzen hasi naiz. Zeri deitzen ote diote euskaldun kasu honetan? Euskaraz mintzatzen direnei? Euskal Herriko biztanleei? Harrika frankoei egur eman zieten nafar eta mairuz osatutako "gudaroste" hari? (Gorkak idatzitako mezu bikaina etorri zait burura).\nHistoria guztia gaur egungo perspektibaz ikustea arriskutsua da. Hau da, Historia guztia abertzaletasunaren galbahetik pasata erakustea arriskutsua dela. Izan ere, ez dut uste 778. urtean Euskal Herriaren alde borrokan aritzearen konzientzia izanen zutenik Altobizkarreko igarobidearen bi aldeetan Carlomagnoren zain kokatu zirenek. Eta euskaldun konzientzia izatekotan, ez dut uste gaur guk dugunarekin konparagarria izan daitekeenik.\nAzken Argian Andoni Esparzari egindako elkarrizketaz ere gogoratu naiz. Egun batzuk neramatzan horren inguruan idatzi nahirik eta gaur aukera aproposa eskaini dit ETBko dokumentalak.\nUste dut Esparza jaunak arrazoi duela Euskal Herrian abertzale gehiegi dagoela dioenean. Kasu! Nik ere abertzaletzat dut nire burua, baina aberriaren izenean zenbat zitelkeri egin izan dira herri honetan? Eta hor dago koxka, aberria eta herria gauza ezberdinak baitira. Aberria hitz hutsa da (bi zentzutan: hitz bat soilik eta mamirik gabeko hitz bat gehienetan).\nHerria da mamia eta maiz, aberria bezalako hitz ponpoxoen atzean ahaztuta uzten dugu. Euskal Herria (aberria) ahaztu eta Euskal Herria (herria) zain dezagun!\nErantzun 1\t• (0) Trackback\n22:40:40, Atalak: kantuak, 119 hitz\nEz duzue aitzakiarik!\nEz duzu aitzakiarik (Klik!)\nOte da ezer txarragorik?\nPentsatu eta edan ez,\nbizi eta ez pentsatu,\nesateko ezer ez eduki!\npentsatzeke barre egitea,\npentsatu eta ez egitea,\nsortu eta ez erakustea.\nlasaitzeko ari izatea,\nubiderik ez denean.\nbarre egin, pentsatu eta edaten?,\npentsatu, bizi eta egiten.\nSortzen eta ikertzen.\nlan eginez edo egiteke.\nezta San Vitoren dardarik,\nez duzu aitzakiarik.\n(Historiako euskal rock talderik onena).\n14:23:35, Atalak: dantza, 239 hitz\nTolon, tolon, tolon,...\nUrtarrileko azken igandearen osteko astelehenean Zubietako joaldunek larruak jantzi eta Iturengo lagunei bisita egiten diete. Iturendarrak esker onekoak direnez, hurrengo egunean, hau da, gaur, bisita bueltatzen diete zubietarrei.\nIkusgarria (eta entzungarria) da hamarnaka joare handi horiek Ezkurra aranean sortzen duten burrunba. Ni iaz izan nintzen Zubietan gaurko egunez eta harrituta geratu nintzen bertan topatutako jendetza ikusterakoan.\nAurreko astean, Oier Araolazak elkarrizketa interesgarria egin zion Thierry Truffaut-i Berrian, Ituren-Zubieta eta Lapurdiko ihauterien inguruan. Bertan, horrelakoak bota zituen euskal folklorean adituak:\n"Arriskuan dago jaia bera. Jaia ezagutarazi ahala, herria harro sentitzen da. Baina zer gertatzen da gero? Jar dezagun adibide bat. Zure familian sendiaren ospakizun bat duzue. Familiako 15-20 senide elkartuko zarete, familia tradizionala bildu eta ospakizuna egitera zoazte. Zuen etxe aurrean bost autobus aparkatu dituzte eta zuen familiaren ospakizuna ikustera datozen japoniarrez bete da etxea. Etxe barruan 20 senide eta 12 turista japoniar zaudete. Familiaren ospakizuna berdina izango al da? Nire ustez, hori familia ospakizunaren amaiera da. Hori gertatzen denean jaiak dagoeneko ez du zentzurik jaiagatik bakarrik, baizik eta ikustera datorren jendearentzat egiten da jaia. Eta jaiaren arima galtzen da."\nGaurko Berria-ko Tartea gehigarrian berriz, honakoa dio Lazaro Erregerena Iturengo joaldunak, Asier Azpilikuetak egindako elkarrizketan:\n"Zenbat eta jende gehiago etorri, orduan eta politagoa da"\nZeni kasu egin? Adituari? Joaldunari?\nKontua da Ituren eta Zubietako ihauteriak nahikotxo aldatu direla azken urteotan. Horren adibide, "Malerreka solasean" liburu-DVDtik ateratako bideotxo hau. Bertan, iturendarrak beraiek dira antzinako ihauteriak deskribatzen dizkigutenak.\n*(Hitzen trankribapena erantzunetan)\n7 erantzun\t• (0) Trackback\n12:43:09, Atalak: aritzkeriak, 78 hitz\nAizue! Kezkatzen hasia naiz.\nIruñeko dorre altu batean lan egiten dut, azken pisuan. Terrazak eraikin osoari buelta ematen dio, eta hartara Iruñea eta Iruñerri osoa ikusten da bertatik.\nIpar, hego, ekialde, mendebaldera begiratu eta elurraren arrasto txikiena ere ez (Txurregi eta Gaztelu mendiek - 1000 metro ingurukoak biak - ere ohiko kolore nabarra dute). Areago, eguzkia nagusi dugu hemen.\nEuskal Herri osoa txuri omen dagoen honetan (klikatu hemen, hemen, hemen edo hemen), galdera bat: martzianoek abduzitu al gaituzte?\n6 erantzun\t• (0) Trackback\n12:20:57, Atalak: efemerideak, 207 hitz\nArana vs Campión\nAgenda begiratzen dudalarik gustatzen zait efemerideei kasu apur bat egitea. Batzutan hutsalak dira, beste zenbaitetan interesgarri eta argigarriak. Gaurko efemeridea hauxe:\n1865. - Sabino Arana Goiri jaio zen, Abandon.\n141 urte pasa dira Sabino Arana jaio zenetik, baina bere itzala luzea da oraindik ere (eta itzala den aldetik, ilun samarra, nire gusturako). Aranak euskotarren arraza eta J.E.L (jaungoikoa eta lege zaharra) uztartu zituen euskal aberriaren oinarri gisa. Badirudi, egun, Sabinoren teoriak eraberrituak eta gaindituak dituela Euskal Herriak. Ez zait iruditzen. Egungo abertzaletasuna (eskuin zein ezkerrekoa) Arana-Goirik asmatutako kontzeptuetan oinarriturik dago oraindik orain.\nEuskadi, ikurriña, bizkaitar-zentrismoa, Aberri eguna pazko igandean,... Guztiz barneratuak dauzka euskal gizarteak horiek eta gehiago, baita haien burua iraultzailetzat duten askok eta askok ere.\nSabinoren garaian izan zen beste pentsalari bat Nafarroan, Euskal Herrian hain ezaguna ez dena (bizkaitar-zentrismo horren eraginez ziuraski): Arturo Campión. Euskal Herriari buruzko teoria "erromantikoak" sortu ordez, errealitateari heldu zion: Euskera atzeraka ziohala eta, bost euskalkien azterketa egin zuen. Boteretik sasi historia zabaltzen zutela eta, Nafarroako erresumarena aztertu eta azaldu zuen. Gizartearen erretratua marraztu zuen eleberrien bitartez, egiazko Euskal Herrian existitzen ziren arazoak gogoratuz (Erraondoko azken ttunttuneroa, kasu).\nNi ez naiz Campionen defendatzaile sutsua (Sabinorena baino gehiago bai, noski), baina bere ideiak bizkaitarrarenei gailendu balitzaizkio, nolakoa litzateke egungo Euskal Herria?\n01:34:40, Atalak: bertsoak, 34 hitz\nBertsotarako gaia (6)\nGustuko neska, mutila edo dena delakoa ikusi duzu sartu zaren tabernan. Ezin diozu begirada gainetik kendu. Garagardoa (kubata, kalimotxoa, pika, txupitoa,...) trago batez edan eta beregana abiatu zara,...\n3 bertso nahi duzuen doinu eta neurrian.\n13 erantzun\t• Trackback (1)\nTipo serioa izan nahiko nuke, benetan!\nkontu ttipiak (5)\nkontu ttipiak (1)\nduguna dantza taldea (2)\ndantzing (oier araolaza)\njosu santesteban (argazkiak)\nUrtarrila 2006 (23)\nAbendua 2005 (37)\nAzaroa 2005 (4)\nIkastaroak, garapena, informatika zerbitzuak\nPatxitrapero - Zirriborroak\nOtxadioko pikurik goxoena\ng a n b a r a\nantiguakoama, ezpatadantza baino gehiago!!!\nmaria 1987 blog\nJohannes Leizarraga Elkargoa\nharan oihar blog\nmanu rodrig blog\nOroit kapare blog\nvenezuelako nire bidaia\nTXANTXIKI IK blog\nHARRY ON blog\nJON ZELAIETA blog\nA S T A K E R I A K\ni l u s ┬ r a ~ z ï ø a k\naitiba blogari.net probatzen\nLiburuak irakurri aurretik\nHORI BAI blog\neta garro nago!\nEuskaldun baten kronikak Kataluniatik\nBeldurrezko literaturaren bloga\nEzpeletar baten bizia\n~ b u r u & z i o a k ~


28 Apirila 2020 00:00 – 24 Maiatza 2020 00:00\nBizitzen ari garen egoera berezi honetan, haurren garapen osasuntsua bermatzeko makina bat aldarrikapen egin dira egun hauetan, eta beraien egoeraren harira ikerketa bat osatu du Euskal Herriko Unibertsitateko lantalde batek (hemen ikusi). Emaitzetan erreparatzen baditugu, argi geratzen da gizartearen kolektibo zaurgarrietako bat, kasu honetan haurrak, orain bizitzen ari garen osasun krisiaren ondorioak zuzen-zuzenean pairatzen ari dela.\nHaurren %20ak ia ez du ariketa fisikorik egiten eta laurdena pantailen aurrean sei ordu baino gehiago egoten da. Datu hauek kezkagarriak dira, eta haurren eskubideak bermatzea nekez betetzen dela ondorioztatu dezakegu. Eskubide horien artean jolasteko eskubidea barne.\nKonfinamenduarekin hasi baino lehen, denboraz larri ibiltzen ginela zen gure leloa. Orain, denbora gehiegi daukagula, eta hau betetzeko arazoa.\nHaurrentzat jolastea egunerokotasunaren ekintzarik garrantzitsuena da, arnastea bezain garrantzitsua. Haurrek barnean daukaten guztia bideratzeko denbora behar dute; eta horretarako, denboran galtzeko eta esploratzeko aukera eskaini behar zaie.\nLehen, eskolaz kanpoko ekintzez zein pantailez beteta zeuden tarte horiek, beraz jolas-librean murgiltzeko aukerak txikiak ziren. Egungo egoeran, helduon barne larritasuna hizpide, haurren denbora jarduera gidatuez bete dugu. Ez da harritzekoa, emaitzen gizartean bizi gara, non dena neurtu egiten den. Bai, jolasa baloratzea zaila egiten zaigu, emaitza ez delako momentuan ikusten; ordea, jarduera gidatuetan bai, eta horrek barne-lasaitasuna ematen digu.


Ego Ibarra 2014: Eibarko industria-eraikinen ikerketa sakonaren lehenengo urratsa Mikel Aparicio arkitektoaren eskutik — Eibarko Kultura Ondarea - Egoibarra.eus\nMikel Aparicio arkitekto eibartarrak Ego Ibarra batzordean egin duen aurkezpenean ederto islatu zituen bere lanaren hiru ardatz nagusiak...\nMendiguren y Zarraua, Arragueta kalean, parean du baita "Untzeta" edo "Arikitxanekua" edifizio zaharberritua. Argazkia: Iñigo Artamendi Ortiz de Zárate.\nEibarko industria-eraikinen datu-base zehatz bat sortzea, Eibarko industria-ondarea sakon aztertzea eta, azkenik, etorkizunari begira har daitezkeen hirigintza-erabakietarako bideak finkatzea. Eta hain zuzen ere, horiek dira bere doktoretza-tesiaren oinarriak.\nAurtengo ekitaldian ondoko lan hauek egingo ditu: industria-eraikin guztiei buruzko datuak batu; herriko industria-ondarearen eraikin esanguratsuenak identifikatu; eraikin horiek sailkatu; industria-eraikinak oinarritzat hartuta Eibarko hiri-bilakabidea ikertu; argazki-artxiboak arakatu; Udal Artxiboko datuak eta Hirigintza sailekoak jaso; arkitektoen artxibo pertsonalak aztertu; eraikinak bisitatu eta aztertu (jabeen baimenarekin, noski); tailerretan beharra egin duen jendea elkarrizketatu; katastroa eta Jabetza Erregistroa, ortofotoak etabar kontsultatu eta aztertu.\nAparicioren hitzetan "Eibarko ondare industriala zeharo ahaztuta dago eta etorkizuna ere ez dago argi. Eraikin hauek herriaren izaerarekin bereizezinak izan, gaur egun ez dago tailer bat bera ere babestutako eraikinen artean." (Aldiri, 2013.III; 15) Lan honek Ego Ibarra batzordearen helburuetako batekin bat egiten du: dagoena ondo ikertu eta jorratu etorkizunean oinarri sendoak izateko.


Mondrak derbya jokatuko du UDAren aurka Aretxabaletan - Mondraberri\nMondrak derbya jokatuko du UDAren aurka Aretxabaletan\nHerriko talde guztiek etxetik kanpo jokatuko dute.\nTestua: Marijo Simon. Argazkia: MB artxiboa. 2019ko otsailak 8, ostirala.\nAsteburu honetan herriko talde guztiek etxetik kanpo jokatuko dute. Larunbatean Mondratek Basaurira bidaiatuko du. Arratsaldeko 18:15ean Arrasateko taldeak Soloarteren aurka jokatuko du Artunduaga kiroldegian. Basauriko taldeak partidu bakarra irabazi du ligan, beraz, aukera polita dute arrasatearrek garaipena eskuratzeko.\nArratsaldeko 18:30ean Mondragon Unibertsitateak Valladoliden jokatuko du La Vega kiroldegian. Aurrean La Flecha taldea izango dute arrasatearrek. Valladolideko taldeak 9. postuan dago sailkapenean Mondragon Unibertsitatearen atzetik. Hala ere, beharrezkoa dute arrasatearrek garaipena goiko aldean mantentzeko.\nEskubaloiari dagokionez, Ford Mugarrik Zarautzera bidaiatuko du. Arratsaldeko 19:30etatik aurrera Aritzbatalde kiroldegian jokatuko dute arrasatearrek Txikipolit taldearen aurka. Arerio gogorra izango du aurrean Arrasateko taldeak, zarauztarrak sailkapeneko 2. postuan daude.\nFutbolarekin jarraituz, Mondrak derbya jokatuko du UDAren aurka Aretxabaletan igandean arratsaldeko 16:30tik aurrera. Beharrezkoa dute arrasatearrek garaipena eskuratzea Ibarra futbol-zelaian azkenengo bi norgehiagokak galdu ondoren. Bestalde, Leintz Arizmendiko neskek atsedenaldia izango dute.


Eneko Ibarguren: "Kapitulu berriak eta ederragoak irekitzeko gogoz nago. Maitasun handiz, eskerrik asko denoi" - Uztarria (Azpeitia)\nEneko Ibarguren: "Kapitulu berriak eta ederragoak irekitzeko gogoz nago. Maitasun handiz, eskerrik asko denoi"\n2019ko ira. 16a, 12:39\nAmaitu da 11/13 sumarioko 47 auziperatuen kontrako epaiketa, aldeen arteko akordioa erdietsita. Espainiako Auzitegi Nazionaletik atera ostean, honako mezu hau helarazi nahi izan du Eneko Ibargurenek. Bere egoeraren nahiz kideen egoeraren berri eman, sentipenak elkarbanatu eta eskerrak eman ditu azpeitiarrak.\nAkordio bidez amaitu da gaur goizean hastekoa zen epaiketa. Bi pertsona bost hilabeterako espetxeratuak izango dira, eta hamasei pertsonek beraien lana galduko dute ezarritako inhabilitazioaren ondorioz. Nire kasuan, urte eta erdiko espetxe zigorra (suspentsioan geratuko dena, espetxean sartu beharrik gabe), hiru urterako inhabilitazioa eta hezkuntza publikoan dudan plaza betirako galtzea suposatuko dit ezarritako zigorrak. Uztailaren amaieran adostu zen lehen zirriborroa fiskalarekin, baina akordioa gauzatzeko beharrezkoa zen akusazio partikularrek ere bat egitea (AVT eta Dignidad y Justicia). Joan den asteazkenean jakin genuen azken horiek ere bat egiten zutela akordioarekin. Akordioaren barruan zihoan akordioa gauzatu aurretik (gaur, alegia) horren berri publikoki ez emateko konpromisoa. Horregatik ezinezkoa izan zaigu gaur arte ezer esatea, gure nahia bestelakoa izan arren.\nKontraesan handia eragin dit nire aurkako akusazioak onartzeak. Akordioaren ondorioak ere gogorrak dira pertsona askorentzat, baina espetxe zigor handiak izateko arriskua genuen, eta elementu guztiak mahai gainean jarri ondoren akordioa sinatzea erabaki dugu, espetxe zigorrak ahalik eta gehien saihestea lehenetsiz. Entzutegi nazionalean ez genuen justiziarik espero. Gure artean sakon eztabaidatu ondoren modu kolektiboan hartu dugu erabakia.\nBenetan eskertu nahi dut nire herrian jaso dudan babes guztia. Espero dut asmatuko dudala elkartasun guzti hau itzultzen eta behar duen horren ondoan egoten. Gogoan ditut espetxeetan ditudan lagunak, beraiengandik hurbil egoten jarraitu nahi dut, eta nire aletxoa jarriko dut presoak herrira ekarri arteko lanean. Tentsio askoko asteak izan dira azken hauek, eta kapitulu hau ixtea dagokit orain. Kapitulu berriak eta ederragoak irekitzeko gogoz nago, jendearekin, eta beti jendearekin. Maitasun handiz, eskerrik asko denoi".\nAkordioa adostuta, espetxea saihestuko du Eneko Ibargurenek\nalaken | 2019-09-17 : 12:23\nKaixo Eneko, pozten naiz kartzela zigorra suspentsiyuen gerau delako. Baino ezin ahaztu hiru urteko inhabilitaziyuen zigorrakin gerau zeala.\nEspainiako Auzitegi Nazionaletik gauza onik ezin espero, franquista hauek judikaturan dauden bitartien hola ibiliko gea.\nDena den, eskerrik asko egin dezun lan izugarriyeatik!\nKorreo bidezko botoaren inguruko zalantzak argitzeko zerbitzua eskainiko du Azpeitiko EAJk


Munduko estatuen araua berritu du Euskaltzaindiak – KULTUR SHAREA\n2007az geroztik munduko estatuetan gertatu diren aldaketak jasotzeko eguneratu da araua: estatuen izen ofizialetan gertatu diren aldaketak, hiriburu-aldaketak eta hizkuntza ofizialetan izan diren aldaketak jaso dira.\nAkademiak azaldu duenez, azken eguneratze handia 2007an egin zuten. Geroztik, hiru eguneratze txiki egin dira bakarrik: 2008an, Kosovo estatu berria sartzeko; 2011n, Hego Sudan estatu berria sartzeko; eta 2012an, Asgabat, Taxkent, Bixkek, Duxanbe eta Nuakxot hiriburuen izenen grafiak eguneratzeko, alfabeto zirilikoa eta arabiera transkribatzeko emandako arauekin bat etorrarazteko.\nBerrikuntzen artean dugu, besteak beste, araua beste era batera antolatzearena: hiriburuen zerrenda erantsi da, eskuratzeko eta kontsultatzeko errazagoa izan dadin.\nAldaketak ikusteko hemen.\nNafarroako Artxibo Nagusiak Txotxongistoria zikloa abiatuko du abenduaren 23an Iruñean


Jack Whitek debekatu egin du bere kontzertuetan eskuko telefonoa erabiltzea\nHorretarako, Whiten kontzertuetara doazenek Youndr boltsa eskuratu beharko dute sarreran. Horrek telefonoa blokeatzen du: zerbitzurik gabe uzten du eta soinua kentzen dio.\nBolo-bolo dabil albistea azken orduotan: Jack Whitek jarraitzaileei debekatu egin die sakelako telefonoak erabiltzea, AEBtik egiten ari den biran.\nEz da era horretako erabakiren bat hartzen duen lehenengo artista. Izan ere, Espainiako Estatuko zein nazioarteko hainbat musikarik urteak daramatzate borrkan Instagram bidez zuzenekoen irudiak zabaltzen dituzten erabiltzaileen aurka. Pensilvanian esaterako, A Perfect Circle taldearen zuzeneko batean, hirurogehi lagun kanporatu zituzten, eskuko telefonoarekin argazkiak egiteagatik.\nIldo beretik, Jack Whitek neurri zorrotza hartu du, kontzertuen grabazioak sahieste aldera. Agiri baten bidez eman du erabakiaren berri: "Ez dira audio, bideo zein argazki grabazioak onartuko. Iruditzen zaigu telefonoak aldi baterako utzita disfrutatzeko eta musikarekin esperimentatzeko aukera izango duzuela".\nEsan bezala, oraingoz, AEBtik ematen ari den birarako hartutako neurri bat da aipatutakoa. Nolanahi dela, uztailaren 13an Madrilgo Mad Cool jaialdian arituko da eta ikusteko dago, beraz, debekuari eutsiko dion ala ez.


Zenbait aldarrikapenen ispilu — Eibar.ORG | Eibarko peoria\nHemen zaude: Hasiera / Blogak / Amatiño / Zenbait aldarrikapenen ispilu\nZenbait aldarrikapenen ispilu\nAmatiño 2017/01/02 22:55\nArdura ez da Gabonetako partidaren formula ahitu ote den edo ez; arazoa ez da aldarrikapenei eutsi behar zaien ala ez. Kontua da, ezin dela jendea enganaitu. Politikak ezin duela beteko ez duenik agindu. Eta, urtean behingo Euskadiren futbol-partida, hainbat euskal eskakizunen ispilu besterik ez da.\nSekula baino zale gutxiago bildu zen aurreko ostiralean, San Mamesen, Euskadi eta Tunisiaren arteko futbol-partida ikusteko. Hainbaten ustez, Tunisiak ez zuen behar besteko interesik erakarri. Beste hainbaten iritziz, urtean behingo partidarenak egin du. Horrez gainera, bada jarraitzaileen nekea salatu duen ausartagorik ere.\nSegurutik hiru arrazoiak dira ganorazkoak baina, nik dakidanez, inork ez du laugarrenik aipatu, alegia, urteak joan eta urteak etorri, ezin zaiola jendeari promestu nekez bete daitekeen helbururik.\nIa lau hamarkada joan dira Euskadik 4 eta 1 irabazi zionetik Eire-ri, 1979an, demokrazia indarrean jarri osteko aurrenengo partidan. Ia berrogei urte, bospasei urteko umeekin bertaratu ginela.\nBerrogei urteren bueltan, kezka ez da, soilik, Gabonetako partida-eredua ahitu ote den edo ez; arazoa ez da, zer gerta ere, aldarrikapenei eutsi behar ote zaien ala ez. Kontua da, ezin dela jendea engainatu. Politikak ezin duela beteko ez duenik agindu. Eta urtean behingo Euskadiren futbol-partida zenbait euskal eskakizunen metafora baino ez dela.\nEsanak esan, kontua da, duela berrogei urteko umeak ez direla, orain, oraingo bospasei urteko umeekin joan. Eta, batez ere, benetako kontua da, nirekin bat etorri ez arren, nirekin bat ez datozenak ere ez direla joan.


«Ikasleon hitza ez da kontuan hartzen» - Bortziriak - Erran.eus\nIzaro Etxepare Elrio\n«Ikasleon hitza ez da kontuan hartzen»\nTtipi-Ttapa 2021-04-17 16:00\nIkasleen askatasun eta botererik eza nabarmena da Etxepareren ustez.\nIrakasleen «boterearen» aitzinean, ikasleek «erabakitzeko aukera urria» dutela uste du Izaro Etxepare Elriok (Bera, 2004). Gainera, birusaren ondorioz, muga horiek zorroztu eta «hezkuntza indibidualista bultzatu eta beharrezkoak diren harremanak kaltetu» dituztela iruditzen zaio.\nArgi du pandemiaren aitzinean «neurri egokiak hartzea zaila» dela, baina hezkuntzak hartutakoak «eskasak» direla nabarmendu du: «otsailean konfinatuta egon nintzen eta klaseak etxetik jarraitzea oso zaila egin zitzaidan, konexio arazoengatik batez ere… Gelara bueltatzean gibelatuta nintzen eta ikasgai batzuetan bertzeen martxa hartzea zaila egin zitzaidan. Ni bezala bertze horrenbertze ikaslek jasan behar izan dute egoera hau».\nBere ustez, egoera honetan, «ikasle konfinatuei ikasketak modu duinean jarraitzeko bitarteko errealak» eskaini beharko lizkiekete eta ebaluazio irizpideak horretara egokitu «ikasketak gibelatzea eta arazoak pilatzea saihesteko».\nIkasleen baldintzak hobetzea, hein batean bederen, ikasleen esku dagoela uste du Etxeparek: «karrikara atera eta ikasleon nahiak aldarrikatu behar ditugu, gure hezkuntza erdigunean jarri». Eskaera aunitz dituzte: «euskaraz ikasteko bitartekoak, ikasleen hotza kontuan hartzea, jantokiak, materiala eta bertzelako baliabideak dohainik izatea, kontrol soziala desagertzea, azterketak gutxitzea…».\nEta eskaerak denenak direnez, denek parte hartu beharko luketela uste du beratar gazteak: «gure askatasun eta botere eza nabarmendu behar dugu, eta konformatu beharrean honen kontra egin».


kritiken hemeroteka » Hasieran bazen Nobela\nHasieran bazen Nobela Alex Gurrutxaga / Berria, 2013-12-15\nIspilua da giza-kondizioan sakontzeko hamaika aldiz baliaturiko sinboloa. Michel Foucault, Helene Cixous, Umberto Eco eta beste hainbat pentsalarik izan du aztergai ispilua identitatearen eraikuntzarako elementu gisa. Eta ez da motibo gastatua: hor duzue, esaterako, Black Mirror telesaila. Ispilua da, halaber, literaturaren eta errealitatearen arteko erlazioa definitzeko mila bider erabilitako sinboloa. Ispilu ezagunenen artean daude Stendhalek kalean aurrera aldarrikatu zuena, Txekhoven ispilu okerra, Valle-Inclan-n konkaboa edo, gurean, Atxagak T. S. Elioten bidetik ekarritako irudi “mila ispilutan multiplikatua”.\nRodoredarena ispilu hautsia da, Antton Olanok hitzaurrean dioen bezala, “errealitatea, Rodoredarentzat, ez baitzen bakarra, ugaria baizik, errealitate zati desberdinez osatua”. Baina ugaria ez ezik, atzemanezina ere gertatzen zaio errealitatea: “Ispilu pusketa haiek, elkarren desberdinak denak, ziren bezala islatzen al zituzten gauzak?” (303.or.). Eta erreala harrapatu nahi eta ezin horri lotuta, fokalizazioa oso anitza da. Hau da, familia baten hiru belaunaldiren historia kontatzeko, gertaerak bere konplexutasun osoan islatu nahirik, pertsonaia askoren istorioak kontatzen ditu narratzaileak. Labur esanda, errealismo modernoaren lerroan kokatzen da nobela: pertsonaia asko izateaz gain, narrazioa kronologikoa da, ez dago anakronia edo denbora salto apartekorik —elipsi, laburpen eta flash back-ak bai, noski—, deskribapen aberatsak daude, eta abar.\nBeste gai nagusia denbora da: pertsonek bizi dutena, eta pertsonengan pasatzen dena. Belaunaldi bat baino gehiago agertzeak denboraren iragaitea —eta dekadentzia— nabarmentzen du, eta T. S. Elioten aipua ere hor dago: “But time past is a time forgotten”. Halaxe, nobela honetan, espazioak zahartuz doaz, eta haietan bizi diren pertsonak hilez: bakoitza bere bizimoduarekin, bere poz eta tristurekin eta, batez ere, bakoitza bere sekretu eta mamuekin.


Erosi Euskal Sagardoa Premium Alorrenea\nAlorrenea sagardotegiaren infomazioa\nAlorrenea sagardotegia 2001. urtean sortu zen Astigarragan. Familia negozioa da, eta sagastitik hasita, botilarainoko bidea eurek egiten dute.\nBetidanik izan duten ilusioa izan da, prozesu guztia etxean egitea eta azken urteetan bide horretan sagarrondo asko landatu dituzte, eta sagasti berriak jarri. Horrela, fruta baloratzeko aukera dute, mimo handiz zaindu, biltzeko garaia aukeratu eta beren beharren neurriko sagar motak jarri. Alorrenea Euskal Sagardoaren arima horixe da, prozesu guztia kontrolpean eta lehen eskutik egitea.


Mobilitate elektrikoak lankidetza publiko-pribatua behar izango\nALBISTEAK Mobilitate elektrikoak lankidetza publiko-pribatua behar izango\nEzkerretik eskuinera, Aitor Arzuaga, Elias Unzueta, Jordi Hereu, Antonio Masegosa, Pilar Elejoste, Alfonso Gil eta Jon Larrañaga\nPetronorrek eta Bilboko Udalak, Hiri eta Tokiko Gobernu Batuen (CGLU) babespean, Hiri-mugikortasun iraunkorraren ereduak eraikiz deritzon eztabaida eskaini dute gaur. Topaketak aurrea hartu dio, 2019ko otsailean Bizkaiko hiriburuan bost kontinenteetako hirien ordezkarien eta adituen parte-hartzeaz antolatuko den SUMBIO 19 biltzarrari.\nGaurko jardunaldian, sektore publiko eta pribatuko bost aditu elkartu dira Bilbon, Deustuko Unibertsitatean, ingurumenarekiko errespetuan oinarritutako mugikortasun ereduak dituzten hirien eraikuntzarako giltzarrizko alderdiak aztertzeko, betiere biztanleen segurtasuna eta ongizatea bermatuz eta hiriaren garapen ekonomikoa bultzatuz.\nHartara, topaketak honako partaide hauek izan ditu: Alfonso Gil, Bilboko Udaleko Mugikortasun eta Jasangarritasun Saileko zinegotzia; Jordi Hereu, Bartzelonako alkate ohia eta Idencityko presidentea; Antonio Masegosa, DeustoTech Mobilityren arduraduna; Aitor Arzuaga, IBILeko zuzendari nagusia, eta Jon Larrañaga, Tecnaliaren Automobilgintza Arloko Negozio zuzendaria. Haien agerraldietan, mugikortasun eredu desberdinak ezartzeak dakartzan aukerak eta erronkak izan dituzte hizpide.\nElías Unzueta Petronor Innovacionen Zuzendaria arduratu da eztabaida moderatzeaz, eta gaurko solasaldia, klima-aldaketak nahiz baliabideen agortzeak dakartzaten erronkei egokitu eta aurrea hartzeko hiriek duten premiaren egungo testuinguruan kokatu du. Horren harira, hiri-mugikortasun iraunkorra da hiri iraunkorrak, osasungarriagoak eta seguruagoak eraikitzea ahalbidetuko duen giltzarrizko ardatza.\nJardunaldiko lehenengo agerraldian, Jordi Hereuk urbanizazioari atxikitako iraultza nabarmendu du: “Hiria garapen eta aberastasunaren sortzailea da, baita klima-aldaketari atxikitako efektuen eragilea ere”. Horren harira, hiri-mugikortasunaren garrantzia azpimarratu du konponbidearen eragile gisa, eta aldaketa honetan gizarte osoa inplikatu behar dela esan du.\nJarraian, Aitor Arzuagak, elektrifikazioak datozen urteotan hiri-mugikortasunaren arloan izango duen protagonismoa aldarrikatu du. Haren esanetan, “erakundeen eginkizuna funtsezkoa izango da azpiegiturak hedatzeko, eta hiri-birkarga giltzarrizkoa izango da mugikortasunerako sarbidea demokratizatu ahal izateko”.\nBestetik, Antonio Masegosak adierazi du, “aldaketa honetarako, segurtasuna, eraginkortasuna eta iraunkortasuna hobetuko dituzten sistema adimendunak beharko direla”. Sistema horien artean nabarmendu ditu adimen artifiziala, big data eta gauzen Interneta (IoT), ohiko mugikortasun ereduak aldarazteko duten gaitasunagatik.\nJon Larrañagak, eguneko laugarren hitzaldian, beharrezkotzat jo du automobilgintzarako “ibilgailu konektatua, elektrikoa, autonomoa eta partekatua” lortzea, baita mugikortasun-zerbitzuak eskaintzen dituzten enpresa teknologikoen aldeko trantsizioa egitea ere. Larrañagak oso argi esan du: “Garrantzi handi-handikoa da euskal automobilgintza sektoreak aldaketa honetan duen aukera ez galtzea”.\nAzkenik, Alfonso Gil arduratu da jardunaldiari amaiera emateaz. Jendaurreko agerraldian, zinegotziak etorkizuna interpretatzeko premia nabarmendu du erantzunak aurkitu ahal izateko: “Ziurtasunak bilatu behar ditugu hainbat zalantzaren aurrean, eta horretarako nahitaezkoa izango da lankidetza publiko-pribatua”.


Jainkoarekin izandako harremana - Suitzako mundu osoko eliza\nartikulu > Jainkoarekin egindako esperientziak > Jainkoarekin izandako harremana\nKristau zerbitzuan betiko poza Kristo hobeto eta hobeto ezagutzen dugulako sortzen da. Artzain eta eliza buruzagiak garela nabari daiteke. Beno, hala izatea nahi nuen. Oso erraza da gure ministerioa modu arruntean egitea, Jesukristorekin gero eta harreman handiagoan oinarritu beharrean. Izan ere, zure ministerioak ez du inolako eraginik izango Jesusekin harreman sakonagoa eraikitzen ez baduzu.\nFilipinetan 3,10 irakurtzen dugu: ezagutu nahi dut hura eta bere piztueraren indarra eta bere sufrimenduen komunioa, eta horrela bere heriotza bezala moldatu. Reconoitze hitzak gizon eta emakume baten arteko harreman estu eta intimo bati egiten dio erreferentzia. Paulok kartzelatik Filipotarrei gutuna idaztean poztu zen arrazoi bat Kristorekin zuen harreman intimo eta sakona izan zen.\nAzken bi asteetan, kristau zerbitzuko bi poz-hiltzaile sendoenak zurekin eztabaidatu ditut - legalismoa eta oker lehentasunak. Kristorekiko harreman parekatuak zerbitzuan zure poza ere hilko du. Gogoan dut aspaldi oheratu zen mutil baten istorioa entzun nuela. Bere ama logelan sartu zen eta esan zuen: Zer gertatu zen, Tommy? Berak esan zuen: ohean sartu nintzen lekutik oso gertu gelditzen nintzela uste dut.\nGutako askorentzat, hori da ministerio kristauan dagoen arazoa. Jainkoaren familian sartuko gara, baina hasieratik gertuegi gaude. Ez gara sakonago eta urrunago. Ez gara espiritualki hazi Jainkoa sakonago eta pertsonalki ezagutzeko. Gustatuko al litzaizuke zure poza berriro lanean? Jarraitu hazten Kristorekin duzun harremanean.\nZer egin dezakezu Kristorekin duzun harremanean sakontzeko? Ez dago sekreturik kristau ministerioko norbait nola hobeto ezagutzen duen Kristoren inguruan. Beste guztiak bezalaxe hazten dira.\nDenbora Jainkoarekin pasatzen duzu. Gero eta denbora gehiago ematen al duzu Jainkoarekin? Kristau zerbitzuan oso lanpetuta gaudenean, askotan, gure denbora Jainkoarekin sufritzen uzten dugu. Gure denborarekin Jainkoarekin oso jeloskor egon behar dugu. Berarekin denbora nahikoa eman gabe Jainkoak zerbitzatzea fruiturik gabekoa da. Zenbat eta denbora gehiago eman Kristorekin, orduan eta hobeto ezagutuko duzu eta orduan eta pozgarriagoa izango da zure ministerioa.\nHitz egin Jainkoari etengabe. Hala ere, ez dute denbora soilik Jainkoarekin pasatzen. Jainkoarekin harreman estua eraikitzen dute harekin etengabe hitz eginez. Ez da, gainera, irudizko hitz sorta bat. Nire otoitzak ez dira oso espiritualak, baina Jainkoarekin hitz egiten dut denbora guztian. Janari azkarreko jatetxe bateko karreran egon naiz eta esan: Jainkoa, pozik nago mokadu hau jan dezaketelako. Gose naiz! Gakoa honakoa da: Jainkoarekin hitz egiten jarraitu. Ez zaitez erotu zure otoitz bizitzaren xehetasunengatik - esaterako, noiz eta noiz egin behar duzun otoitza. Ondoren, harremana trukatu zenuen erritu edo erregulazio baterako. Ez dituzu erritu hauek gozatuko. Jesukristorekin gero eta harreman handiagoak bakarrik egingo du.\nFidatu Jainkoari bihotz osoz. Jainkoak berarekin fidatzen ikasi nahi du. Hori izan ohi da arazoak gure bizitzetara barreiatzea ahalbidetzen duen arrazoia. Arazo hauen bidez, bere fidagarritasuna frogatu dezake - eta horrek zuregan konfiantza areagotu egingo du. Eta harekin duzun harremana prozesuan haziko da. Begiratu azkenaldian izandako borroka batzuk. Nola saiatzen da Jainkoa gehiago konfiantza bihurtzen? Arazo hauek Jainkoarekin harreman estuagoa izateko ateak izan daitezke.\nPaulok Filipinetan 3 kontatzen digu zein izan zen bere lehen helburua. Ez ditu aipatzen zeruko saririk, beste batzuen sariak, ezta elizak sortu edo jendeak Kristora eraman ere. Honela dio: Lehena, nire bizitzako helburu garrantzitsuena Kristo ezagutzea da. Hori dio bizitzaren amaieran. Ez al zuen Jainkoa ezagutzen? Jakina zuen ezagutzen zuela. Baina hobeto ezagutu nahi du. Jainkoaren gosea ez zen inoiz gelditu. Gauza bera aplikatuko litzaiguke guri. Kristau zerbitzuan dugun poza horren mende dago.\nParekatutako harremana Jainkoarekin


2021/10/12 Lehen Hezkuntza\n1.MAILAKO IKASLEAK ZENBAKIEKIN JOLASEAN\nKIMUk eskaintzen duen materialarekin esperimentatuz, ezagutza berriak ikasten ari dira.\nLehenengo mailako ikasleak buru belarri hasi gara Kimu proiektuarekin. Beraien esperientziatik eta manipulaziotik abiatuta ezagutza berriak lortzen goaz. Erregletak manipulatuz, bakoitzaren balioa eta baliokideak ezagutu ditugu. Modu berean, gure gorputza erabiliz neurriak eta zenbaki ordinalak ikasi ditugu. Modu honetan esperimentatua paperean islatzea errazago suertatu zaigu.


Utopiaren itzalak - Asel Luzarraga - 111 Akademia\nIzenburua: Utopiaren itzalak\nAmaren suizidioaren ostean, Josuk, Eskorbuto taldeko izenkide miretsia hiltzen den egun berean, desintoxikazio zentroa utzi eta familian enpresari aberats eta eszentriko fama duen osaba Arturren etxera doa berarekin lan egitera. Berehala kolokan geratuko da osabaz zuen irudia eta, lanean murgildu ahala, konturatuko da Arturrek badituela bestelako idealak eta bestelako enpresa-jarduerak. Hala bada, nobela honetako protagonistek, itzal batzuetatik besteetara joko dute, etorkizun hobe baten promesaren bila.\n2014/07/10 7:16 am\nNire eskuetara iritsi den Asel Luzagarraren lehen liburua da. Txilen bizitako zorigaiztoaren berri banuen, baina idazle gisa ez nuen ezagutzen. Bere eleberri honek hotz samar utzi nau. Osaba kapitalista baten etxean junki ohi baten lanak eta bizitzak ez nau batere bete. Saiatu da egilea, ideologia alde batera utzi eta literatura egiten, baina nire uztez oraindik ere gehegikoa da zama hori. Idazkeran tonu ezberdinak erabiltzen ditu, baina tonu horietako batzuk ez zaizkit batere gustatu: barne ahotsak egiten dituen etenik gabeko galderak, adibidez. Ea hurrengoa atseginago zaidan!\nLiburu hau irakurtzen hasi nintzen, izenburua polita baino politagoa iruditu zitzaidan : “Utopiaren itzalak”. Nahiz eta hilabete bat kostatu zitzaidan irakurtzea, eleberri honen hainbat gauza gustukoa ditut. Estiloari dagokionez, aipagarria da behin baino gehiagotan “hika” erabiltzen duela: 10., 17., 18., 19., 25., 26., orrialdeetan. Metaforez, konparaziez eta pertsonifikazio delako figura erretorikoaz baliatzen da. Horrela, 10. orrialdean irakur daiteke. “Leihoak alaitasun guztia galdu zuen, tunel sakon batean sartu balira legez eta euriak bere bateria soloari ekin dio berriro”; edo “Zeruak ere egin diezaiola amari lagata” Haren amaren suizidioaz jabetzean esaten du hori protagonistak. Errepikapenak ere atsegin ditut Bilboko idazleak. Adibidez. 16. Orrialdean: ” Ez du inoiz erabat sinetsi, bere buruan.Ez, ez zara orraztuko…Ez zuen eskale itxura emango” Gainera, Bizkaiko hizkera nabarmentzekoa da. “Jagoten, ediren, daroa, loba, gura…” Istorioa 1992an kokatuta dago, Luzarragaren ustez urte sinbolikoa delako. Urte hartan Ameriketako genozidio ospatu zuten.Horregatik Laurita, osaba Arturrekin bizi da neska bolibiarra, aimara, hain zuzen ere. Argudio aldetik, aktual -aktuala da kolapso ekonomikoaren gainean hitz egiten baitu. Hori dela eta, “Iraultza posible ez bada…” izeneko atala aipatzekoa da. Nire ustez, arrazoia dauka Luzarragak 154. orrialdean ondorengoa esaten duenean “Politikariak, azken finean, bankuen eta enpresa handien txontxongiloak baino ez dira, haiek babesteko legeak sortu eta poliziak eta epaileak babesteko legeak sortu eta poliziak eta epaileak babes horretarako antolatzen dituztenak.”. Bere iritziz,anarkismo libertarioa izango litzateke irtenbidea, horregatik aipatzen ditu behin baino gehiagotan Proudhon, Bakunin, Kropotkin eta Malatesta. Horretaz apartez, amaren protagonista aipatzea beharrezkoa da. Josuk, pertsonaia nagusiak, beste ama bat ezagutzen du haren egunkaria irakurtzen duenean.Oso emakume kultua dela konturatzen da, Saizarbitoria, Sandor asko gustatzen zaizkio eta. Testua mezu itxaropentsuarekin bukatzen da 184. orrialdean: “Ekonomia eta gizartearen kolapsotik agian zerbait ikasiko diagu”. Arrazoi hauengatik guztiengatik “Utopiaren itzalak” irakurtzea merezi du. Gainera, bai hiztegia, bai egiturak ez dira zailak.\nEleberri erdipurdikoa Asel Luzarragaren azkena. Argumentua ere eskasa da eta gauza asko lotu gabe utzi ditu idazleak: amaren buru-hilketaren arrazoiak, Lauritaren benetako nortasuna, Josu protagonistaren aita nor zen, izeko Madalenen lana Indian, eta abar. Hortaz aparte, osaba Arturren erakundearen lana ez da batere sinesgarria. Badirudi liburua aitzakia izan dela anarkismoari buruz aritzeko.Beraz, ez da gomendagarria liburu hau.


Unibertsitate Teknikoa Munich - Study Ingeniaritza Alemanian\nUnibertsitate Teknikoa Munich\nhiria : Munich\nAkronimoa : TUM\nSorrera : 1868\nEz ahaztu discuss Technical University of Munich\nUnibertsitate Teknikoa Munich Europan unibertsitate top bat da. It bikaintasunaren aldeko apustua ikerketa eta irakaskuntzan, diziplinarteko hezkuntza eta etorkizun handiko zientzialari gazteak sustatzeko aktiboa. Unibertsitateak, gainera, burdinolak mundu osoko enpresa eta erakunde zientifiko lotura sendoak. TUM zen Alemaniako lehen unibertsitate bat izendatu behar Bikaintasunaren Unibertsitatea. Gainera, TUM aldizka nazioarteko sailkapenak Europako unibertsitate onenen artean irtengo.\nOngi Unibertsitate Teknikoa Munich to! Gure unibertsitateak atzera doa sorrerako urtea 1868, eta ideia gorpuzten bere merezi frogatu du urteetan zehar: bikaina hezkuntza diziplina zientifiko eta teknikoetan, dinamizatzen Allure eta ikerketaren arabera abentura, bai pertsonalak eta partekatuak kultura lantzen. ikasi dutenen artean, irakatsi, eta egindako ikerketaren hemen iragan historikoa eta gaur egun figura bereizten dira: Nobel saridun, irudimentsu ingeniariak, ekintzaileak, duten modu bizi garen osatu dituzten argiak liderra. Ugariak ikasle ohien nor bere hezkuntza got gurekin dute, euren ibilbidean zehar, jakintzan oinarritutako gizarte baten garapena aurreratu.\n39,081 gazteak, 22% nori ehuneko Alemanian kanpotik etortzen, are studying in our 13 sail akademiko. espiritu ekintzailea duten da, bere adierazpen liberal eta lehiakorra, dakarkigun gure hiru helburu nagusi gauzatu: beka zientifikoak, nazioartekotasuna, eta ekintzailetza.\nEta zer ahalbidetu du unibertsitatearen urratsera mundu etapa errespetatu posizio bat komunitate zentzu indartsu bat talentuak eta performance sustatzen duten eta ez du belaunaldien arteko mugak ezagutzen da. One TUM familiaren elkartasunaren froga ikusgai gure berreraikuntza da Mundu Gerra baten hondakinak zirela suntsitu arte daudelarik 70 unibertsitate ehuneko. Gaur TUM eraikin laurehun baino gehiago bere gure Munich orrian eskura ditu, Garching, eta Freising-Weihenstephan guneak.\nUnibertsitate Teknikoa Munich gizarte baten neskameak etengabe globalizazioaren aurrerapen eratorritako erronka berriei aurpegiak izan ulertzen bera. Hau diziplina askotako teknikoki eskumena profesional gazte nor ohitutako dira deiak, modu diziplinarteko batean, mendeko gai garrantzitsuen inguruan: Osasuna eta elikadura; energia, klima, eta ingurumena; baliabide naturalak; mugikortasun eta azpiegitura; komunikazioa eta informazioa. hauek hartu ditugu “mendeko gaiak” gurea bezalako, eta gure ikerketa helburuak zehaztu dute.\nGerman Bikaintasunaren ekimena garatu instituzionalaren estrategia du 2006 - “TUM. Entrepreneurial Unibertsitatea” - Inauguratu bide berrien Lehen mailako unibertsitate boldly lehiakor bat bilakatu norabidean. The TUM Graduate School egituratua doktorego hezkuntza baten formatua progresiboa gorpuzten. Zientzialari gazte eta bai bere diziplina-profilak eta zabalagoa garatzeko ingeniariek aukera ematen du, diziplinarteko horizonte. TUM Institute for Advanced Study In, talentu bikaina sormen ikerketa aukerak zein diskurtso diziplinarteko gela aurkitu. Gure ibilbidean Sistema berriarekin, TUM Fakultatea titulartasunaren Track (2012), sartu dugu paradigma Alemaniako unibertsitate-sistemaren aldaketa bat.\ngaur Unibertsitate Teknikoa Munich ikastera dutenek dute aukera asko. Ez dugu soilik lehen mailako diziplina-hezkuntza bat eskaintzeko, baina, halaber, komunitate-eraikin ikaslearen eguneroko bizitzan haratago jarduerak sustatzeko. Gure ikerketa zientifiko ikasleak hurbiltzea dugu etapa bat. horiek gidatuko dugu etengabeko ahalegintzea sartu berria eta aurkitu gabeko alde. denbora inbertitu dugu, energia, eta nori lantzen dugu talentu gazteak eta erronka baliabideak. horiek egin nahi dugu, ahal den neurrian,, “weatherproof” guztiei beren etorkizuna profesionaletan ahal izango dute topo.\nGure etxeko orria eskeini nahi sakon informatzeko Technische Universität München buruz, aldi berean zentzu bat imparting bitartean nor garen komunitate gisa. TUM: horrek esan nahi du, guztiok! Gure ateak stand duzu irekita.\nWolfgang A irakaslea. Herrmann\nZibila, Geo and Environmental Engineering\nEgin nahi duzu discuss Technical University of Munich ? Edozein zalantza, iruzkinak edo kritikak\nArgazkiak: Unibertsitate Teknikoa Munich Facebook ofiziala\nHeidelbergeko Unibertsitatean Heidelberg


Hiru disko technopopekoak | Oharrak & Hondarrak\nHiru disko technopopekoak\nPosted on 2015/09/17 by ibanzaldua\nKontinentearen parte honetan horrela deitzen zitzaion Irletan synthpop bide zen estiloari, badakizue, sintetizadoreetan eta erritmo elektronikoetan oinarritutako pop musikari, 1970ko hamarraldiaren amaieran eta 80koaren hasieran eztanda zena. Guk, The Clash edo The Jam bezalako talde autentikoagoen jarraitzaile, gorroto genuen technopopa: pijoentzako musika zen (“Yazoo-ren disko baten ertz zorroztuarekin moztuko dizkizugu barrabiletako ileak”, esaten genuen, gazteleraz noski, iraintzeko gogoz genbiltzanean: iragana eta lotsa sinonimo dira, gehienetan). Gauzak zer diren: orain technopopa ez zait hain txarra iruditzen. Zahartzaroaren ahuleziak, autokritika tsunamiarekin bat egiteko oldar eutsiezina, ala musika hura ere gure bizitzen soinu-bandaren zati bihurtu izanaren aitortza? Hirurak, ziurrenik: ba al du axolarik?\nKraftwerk, Trans-Europe Express, Kling Klang, 1977.\nAdos: technopopa erdeinatu genezakeen, baina Kraftwerk talde alemanari errespetua genion behintzat, nahiz eta kontuaren “aitak” haiek izan, dudarik gabe. Ez dakit zergatik: agian krautrockaren esperimentalismotik abiatu zirelako, agian morroi langile eta serioegiak ematen zutelako horren friboloa zirudien poparen garai hartako panoraman (kasik poparen nolabaiteko proletario batzuk)… baina kontua da errespetua geniela düsseldorftar haiei. Technopoparen ikuspuntutik agian haien ondorengo albumak “ortodoxoagoak” dira, hots, The Man-Machine (1978) eta Computer World (1981), “dantzagarriagoak” ere bazirenak, baina ni Trans-Europe Express honen hoztasun delikatuarekin geratzen naiz. Azaletik hasita (30 zein 50eko hamarraldikoa izan daitekeen estudioko posatu fotografiko hori), musikaren dotoretasun dekadentera, errepikakortasun neurtuatik pasatuta, guztiak irudikatzen du nolabaiteko Europa ukroniko bat, zeinetan ez baitzen gertatuko II. Mundu Gerrarik edo Gerra Hotzik (“Europe Endless” eta, batez ere, albumari izenburua ematen dion “Trans-Europe Express” kantan, trenbide-fantasia luze eta errepikakorra); ez dira falta, bestalde, ipuin errobotiko eta urdurigarriak (“Showroom Dummies”, “Hall of Mirrors”) edo pasarte lasaiagoak (“Franz Schubert”, “Endless, Endless”). Pentsa: Europaren ideiarekiko atxikimendu minimo bat sentitzen dudan une bakarrenetakoa Kraftwerk entzuten aritzen naizenekoa izaten da…\nOrchestral Manoeuvres In The Dark, Architecture & Morality, Virgin, 1981.\nHauek bai gorroto genituela, ordea. Ziurrenik beren singleak omnipresenteak izan zirelako 80 hamarraldi hasierako irratietan, edonor nazkatzeko adina: “Enola Gay”, “Souvenir”, “Maid of Orleans”… Artifizialak, bigunak eta arranditsuak iruditzen zitzaizkigun, errepikapenaren errepikapenaz. Alta, perspektibarekin entzunda, ezin da ukatu melodia perfektuak osatzeko gaitasun itzela zutela Andy McCluskey eta Paul Humphreys liverpooldarrek. Eta gure hutsegitea, akaso, singleek itsututa geratzea izan zela, eta albumak ez lortzea (eta are gutxiago entzutea), bertan eklektizismo bitxi batez jokatzen baitzuen OMDek, komertzialtasuna eta esperimentalismoa nahastuz: ziur nago diskoetxeko exekutibo bati baino gehiagori suizida iruditu zitzaiola LP hau “The New Stone Age” lakarrarekin hastea, “Joan of Arc” edo “She’s Leaving” bezalako gozokiekin baino. Alde horretatik, beren hasierako hiru albumetako edozein da gomendagarri (OMD, 1979koa, ez dagoena Joy Divisionetik horren urrun, bide batez esanda -eta ez bakarrik azalagatik-, edo Organisation, 1980koa), baina bat egiten dut gehiengoaren iritziarekin, eta horren izenburu postmodernoa duen Architecture & Morality honi emango diot nire botoa. Generoaren gailurretako bat, zalantzarik gabe.\nSimple Minds, New Gold Dream (81-82-83-84), Virgin, 1982.\nEskoziar hauek lau album eta mini-LP bat zeramatzaten zabu-zabuka, azkenik ituan jo zutenean izenburu luze eta ulergaitzeko disko honekin. Technopoparen ortodoxiaren ikuspuntutik agian homogeneoagoak dira aurrekoetako batzuk, batez ere Real To Real Cacophony (1979) eta Sons and Fascination (1981), nire bigarren faboritoa; hemen gitarra gehiegitxo dago, ordea, erromantiko berriekin lotu zituen zerbait. Baina funtsean technopop album bat jarraitzen du izaten New Gold Dreamek, eta, batik bat, taldeak inoiz grabatu duen onena. Ez dago kanta txar edo erdipurdiko bakar bat ere, eta beraiena baizik ezin zitekeen estilo bat sortu zutela esan genezake; hor daude, kotoiaren frogarako, nire faboritoak: “Someone Somewhere in Summertime”, “Promised You a Miracle” alaia, “Big Sleep” ia roxymusiceroa, “New Gold Dream”, edo “Glittering Prize”. Mantso dantzatzeko disko bat da, oro har, oso atmosferikoa, berriro ere lortuko ez zuten soinu-sakontasunekoa. Ondoren, estadioko epika gitarreroari ekin zioten, eta oraindik eutsi zioten oso-oso mugan dagoen Sparkle In The Rain hala ere elegantearekin (1984). Baina geroztik Estatu Batuak konkistatzen eta U2ren ligan jolasten saiatu ziren, dorpeki, eta, noski, hor ez zeukaten zer eginik batere. Dena den, Bogarti bezala, guri beti geratuko zaigu ez Paris, baina bai bederen “urrezko amets berri” hau.\n[Testu honen lehen bertsioa Nabarra aldizkarian argitaratu zen, 2009ko abenduan]\nPost hau Hiru Disko atalera eta Kraftwerk,OMD,Simple Minds,Synthpop,Technopop laburpen hitzekin ibanzaldua-k bidalia da. Gogokoetara gehitzeko lotura iraunkorra.


“Umearen tokian jarriko bagina, ez genuke libururik edo hitzaldirik beharko” - Zizurkil - Tolosaldeko ataria\n“Umearen tokian jarriko bagina, ez genuke libururik edo hitzaldirik beharko”\nZubimusu Ikastola 2019-05-08 17:24\n“0-3 etapa. Haurraren garapen psikoemozionala” izenburupean hitzaldia emango du larunbatean Zizurkilgo eskolan.\n0-3 garaian zer behar emozional ditu haur txikiak? Zerk laguntzen du eta, aldiz, zerk oztopatzen du? Haurraren garapen emozionala ahalik eta modurik osasungarrienean akonpainatzeko, haur txikien garapen emozionalaren inguruko saioa eskainiko du Zubimusu Ikastolak, Estitxu Fernandez psikologoaren eskutik.\nHitzordua maiatzaren 11n izango da Zizurkilgo ikastolan 10:00etatik 12:00etara bitartean. Izen-ematea zabalik dago. Irekia eta doakoa da. Ikastolako webean edo 943 69 23 21 telefonora deituta eman daiteke izena.